Datasets:

alayaran

/

bodo-news-headline

like 0

क'कराझार , फेब्रुवारि 1 : आसाम सरकारनि सोलोंथाय बिफानआ बर' बिजोंनि फरायसाफोरखौ बिमा बाथुलनि नोजोरजों नायदों होन्ना दुलाराय बर' फरायसा आफादनि क'कराझार जिल्ला खमिटिआ सरकारखौ सोंखारियो । जों बयबो मिथिगौ भारत संबिजिरनि 21A दफानि आयेन बादियै सोलोंथाय लानाया साफ्रोमबो सुबुं माहारिनि संबिजिरआरि मोन्थाय । बेनिनो दाजाबदेरनाय बादियै 2009 माइथायनि बेसेन नाङै आरो गोनां ( Free and Compulsory act 2009 ) आयेननि गेजेरजों 6 बोसोरनिफ्राय 14 बोसोरसिम बेसेन नाङा जासे सोलोंथाय मोन्नानि खाबुखौ होनाय जादों । फारसेथिं 29.2 ) दफानि आयेन बादियै साफ्रोमबो गथ'आनो गावनि बिमानि रावजों सोलोंथाय लानो मोन्थाय दं , नाथाय दुखुनांथाव बाथ्राया जाबायदि बर' रावखौ भारत संबिजिरनि 8 थि फारिलाइआव थिसनदोंब्लाबो हादोरसा सरकारआ बिमा बाथुलनि नोजोरजों नायगासिनो दं होन्ना बिथांमोनहा गांसे रादाब बिबुंसारनि गेजेरजों फोरमायहरो । आसाम हादोरसानि सोलोंथाय बिफानआ क'कराझार जिल्लनि गुदि फरायसालि आरो गोजौ फरायसालिनि बर' बिजोंनि फरायसालिआव फरायफुबाय थानाय फरायसाफोरनो फराय बिजाब गथायना होनायाव आबुङै फेलें जादों होन्ना क'कराझार जिल्ला बर' फरायसा आफादनि सोलोंथाय नेहाथारि काम्पा बसुमथारि बिथांआ बुङो । गोदान सोलोंथाय बोसोरनि फोरोंथाय होनाया थांनाय 2 जानुवारि 2019 निफ्रायनो जागायदों , नाथाय फरायसाफोरा फराय बिजाब गैयालासे फरायसालिफोराव थांनांगासिनो दं होन्ना बिथांआ बुंबावो । थाखौ 6 नि थाखाय गासै गां 167 बिगियान फराय बिजाब , सानखान्थि आयदानि गां 3471 फराय बिजाब , थाखो 7 नि थाखाय गां 3580 गोदान खनसाय बिदां , थाखो 9 नि थाखाय गां 5457 गोदान खनसाय बिदां , गां 55 An Approach English Grammar , गां 1471 जारिमिननि फराय बिजाब , गां 3033 थुनलाइ बिजाब , थाखो 10 नि थाखाय 4697 सानखान्थि , गां 1445 गोदान मुलुग जारिमिन फराय बिजाब , गां 2030 थुनलाइ बिजाब फोर गोयैआ माखासे मख'जाथाव जाय बिजाबफोरा फरायसाफोरनि थाखाय खम जानानै दं । आसाम सरकारनि सोलोंथाय बिफानआ मिथिखानानैनो बर' बिजोंनि फरायसाफोरखौ नाथ्रोदनानै दोनदों होन्ना बर' फरायसा आफादनि क' कराझार जिल्ला खमिटिआ आसाम सरकारखौ गोख्रों रावजों सोंखारियो । लोगोसे बिथांमोनहा फोरमायोदि , जुदि 12 फेब्रुवारि 2019 नि सिगां बेफोर गोनां खामानिफोरखौ मावफुङाब्ला फरायसा आफादआ गोख्रों धर्ना होनाय , आसाम बन्द' फोसावनाय आरो गुबुन गुबुन हाबाफारि लानो गोनां जागोन , जुदि माबाफोर जेंना सोमजियोब्ला आसाम सरकारनि सोंलोंथाय बिफानआनो दायनिगिरि जागोन होन्ना बिथांमोनहा फोरमायहरो ।

बर' फरायसा आफादआ बर' बिजोंनि फरायसालिफोराव फराय बिजाब दैथायहरैनि हादोरसा सरकारखौ सोंखारियो

Guwahati : नोगोरारि सोदांनाय आइन बेरेखा सोमावसारनायनि जाथाया सानसेनिफ्राय गुबुन सानसेयाव फारि फारियै गोख्रोंनिफ्राय गोख्रोंसिन महर लानाय थासारि एबा दुंहाव आबहावाखौ नोजोर लाखिनानै आसामाव मबाइल इन्टारनेट सिबिथाय ( Mobile Internet Services ) खौ दानस'नाय थिरांथा लानाय जादोंमोन । दिनै अदेबानि सुक्रबार खालि फुंआव मोनफिनदोंमोन बाहायगिरि ( Netizens ) । नाथाय फिन आरोबाव दानस'नो हागौ । बै खौरांआ गोसार जानाय लोगो लोगोनो मबाइल इन्टारनेट बाहायग्रा राज्यो - राजानि गेजेराव गोनो गोथो थासारिजों भुगियो । थांनाय 11 डिसेम्बरनिफ्राय 17 डिसेम्बरसिम थासारिखौ नोजोर लाखिनानै दिन्दां जानानै थादोंमोन इन्टारनेट सिबिथाय राहाया । मोनथिनाय खौरांनि बादिब्ला आसाम सोरखारा गुवाहाटी गोजौ बिजिरसालिखौ बृहस्पतिबार साननि गेजेरावनो इन्टारनेट सिबिथायखौ फिन जागायजेन्नो बिथोन हरनाय जादोंमोन । मख'जाथावदि सुक्रबार खालि फुंबिलिनि समावनो गुवाहाटी गोजौ बिजिरसालिनि बिथोन बादियै मबाइल इन्टारनेट सिबिथायखौ जागायफिन्नाय जायो ।

मबाइल इन्टारनेटनि सिबिथाया आसामाव फिन दानस'जानो हागौ , बाहायगिरिनि थाखाय गाज्रि खौरां

गुवाहाटी , फेब्रुवारि 2 : हादोरसा समाज जौगाखां बिफान्नि मंत्री प्रमिला रानि ब्रम्ह बिथांआ सुक्रबाराव ( 1 फेब्रुवारि 2019 ) आसाम बिधान सभानि सोलिफुबाय थानाय Budget Session नि जथुमायाव बुंदोंदि , थांनाय 18 बोसोराव हादोरसानि गुबुन गुबुन जायगाफोराव गासै सा 161 दायना - दायनिफोरखौ जिउ फोजोबनाय जादों आरो थांनाय 2001 माइथायनिफ्राय गासै सा 133 दायना - दायनि फोथायनायनि केस रेजिस्तार खालामनो मोन्नाय जादों । दायना - दायनि फोथायनाय आरो बुथारनाया हादोरसानि मोन 17 जिल्लाफोराव बांसिन । क'कराझार जिल्लायाव गासै सा 45 दायना - दायनि बुथारनायनि केस मोन्नाय जादों , बेनि उनाव सिरां जिल्लायाव गासै सा 24 दायना - दायनि बुथारनाय आरो गवालफारा जिल्लायाव गासै सा 17 दायना - दायनि बुथारनाय केसफोरखौ मोन्नाय जादों होन्ना बिथां ब्रम्हआ जथुमायाव बुंथिनानै होयो । बिथांआ बुंबावोदि , बे समावनो थिनसुकिया आरो उदालगुरि जिल्लायाव 15 खरै दायना बुथारनायनि केस मोन्नाय जादों , नगांव जिल्लायाव गासै सा 10 , सनितपुर जिल्लायाव गासै सा 8 आरो कार्बि आंलं जिल्लायाव गासै सा 6 दायना दायनि बुथारनायनि केसफोरखौ मोन्नाय जादों । दिब्रुगड़ बियाबनि प्रसान्त पुकन बिथांआ बुङोदि , थांनानै थानाय सुबुंफोरनि रैखाथि आरो जाथि कुर्माफोरनि रैखाथिनि थाकाय थाबैनो राहा नागिरनांगौ , मानोना बिथांमोनहा साफ्रोमबो गरिब नखरनि ( BPL ) । फारसेथिं AIUDF दोलोनि MLA आमिनुल इस्लाम बिथांआ बुङोदि , दायना - दायनि फोथायनाय आरो बुथारनाया जेबो नङा , नाथाय बेयो मोनसे लोगो नांनानै जयै बुथारनायसो , बेखौ होबथानो थाखाय सरकारा थाबैनो आयेन दाफुंनागौ होन्ना बिथांआ बुंबावो । फारसेथिं आसाम एसेमब्लिनि सोद्रोमाफोरा दायना आरो दायनि एबा खोमसि फोथायनायनि सायाव सांग्रांथि होनायखौ बांहोनांगौ आरो सरकारा थाबैनो राहा दिहुननांगौ होन्ना दाबि खालामनायजों लोगोसे जाथायजों फुगिनांनाय एबा थैनांनाय सुबुंनि नखराव रांनि अनसुंथाय होनांगौ होन्ना दाबि खालामो ।

थांनाय 18 बोसोराव गासै सा 161 दायनना - दायनिफोरखौ जिउ फोजोबनाय जादों : प्रमिला रानि ब्रम्ह

गुवाहाटी , फेब्रुवारि 5 : भारतीय ' जनता पार्टी ( बिजेपि ) राजखान्थि दोलोआ थांनाय 2016 माइथायाव आसाम हादोरसानि खुंथायाव फैनाय लोगो लोगो हादोरसायाव गासै 4.944 जिनाहारि खालामनाय जाथायनि केसफोरखौ रेजिस्तार कालामनो मोन्नाय जादों । बे बाथ्राखौ आसाम बिधान सभानि ' बाजेत सिझन ' नि सोलिफुबाय थानाय जथुमायाव स्तेत पारलियामेन्टारि एफायरनि मंत्री चन्ड्र महन पातवारि बिथांआ सम्बार आव मिथिहोयो । हादोरसायाव बिजेपि खुंथाय फैनायनि उनाव बेसेबां जाथाय आरो लामा जाब्रबथाय सोमजिखो होन्ना एजिपि दोलोनि MLA रमेन्ड्र नारायन कलिता बिथांनि सोंथि सोंथिआव बिथां पाटवारिआ बुङोदि , 2016 माइथायनिफ्राय 25 जानुवारि 2019 सिम गासै 1.01,960 जाब्रबथाय जाथायफोर जादों । गासै 38.142 सिखाव खावनायनि केस , 425 सेखनानै लाना खारनाय केस , 4.944 जिनाहारिनि जाथाय , 17.331 किदनेप खालामनाय जाथाय , मोन 19 दायना बुथारनाय जाथाय , 20.088 नखरनि थैनाय जाथाय , 21.011 लामा जाब्रबथाय जाथायफोरा आसाम हादोरसायाव जादों होन्ना बिथांआ रोखायै मिथिहोयो । 24 मे 2016 निफ्राय 28 जानुवारि 2019 सिम गासै सा 36 हाथियार लायै सरासनस्रा सुबुंफोरा उदखारिफोरनि गाग्लोबनायाव जिउ गोमादों , बे एखो समावनो गासै सा 61 उदखारिफोरा रौनिया हान्जाफोरजों मोगा मोगिआव जिउ खोमादों आरो लोगो नांनानै बुथारनाय जाथायाव गासै सा 3 सुबुंनि जिउ गोमादों । पाटवारि बिथांआ मिथिहोबावोदि , गुवाहाटी नोगोरमायाव थांनाय 2016 माइथायनिफ्राय 25 जानुवारि 2019 सिम गासै 9.928 सिखावनि जाथाय , मोन 19 सेखनानै लाना खारनाय जाथाय , 182 जिनाहारि खालामनाय जाथाय , 1.769 किदनेप खालामनाय जाथाय , 110 नखरनि थैनाय जाथाय आरो 2.686 लामा जाब्रबथाय जाथायफोरा सोमजिदों ।

थांनाय 2016 नि उनाव ब्रै रोजानिबो बांसिन जिनाहारिनि केस मोन्नाय जादों : पाटवारि

गुवाहाटी , फेब्रुवारि 6 : सोलिबाय थानाय आसाम बिधान सभानि जथुमायाव हादोरसा रां बिफान्नि मंत्री हिमान्ट बिस्व सर्मा बिथांआ 2019.20 रांआरि बोसोरनि थाखाय रांनि हिसाबखौ फोसावबाय । बेनिनो माखासे गोनां स्किमफोरखौ गाहायाव फोसावनानै होनाय जाबाय । 1 . हादोरसानि सिङाव थानाय गं 400 दंफांनि दालांफोरखौ आरसीसी दालां लुफुंनो थांखि लायो आरो 2020.21 रांआरि बोसोराव 338 दालांफोरखौ मावफुंगोन । 2 . आसाम सरकारआ " आसाम माला " स्किमनि गेजेरजों गासै 1000 कि : मि गोलाव मोजा रोखोमनि गोबाव सम जोरनायबादि लामा लुफुंगोन । 3 . आसाम दार्सान स्किमनि गेजेरजों हादोरसानि सिङाव थानाय दावबायारि जायगा ( Tourist Place ) फोरखौ फोजौखांगोन आरो धोरोमारि थानसालिफोरखौ लुफामगोन । 4 . आसाम सरकारआ " आपुनार आपुन घर " स्किमखौ फोसावनो थांगासिनो दं । बे स्किमनि गेजेरजों आसाम सरकारनिफ्राय जायकिजाया सुबुंआनो 2.4 लाख साबसिडि ( Subsidy ) मोन्नो हागोन , जाय बिथांआ 40 लाख रांसिम न' लुनो थाखाय लन ( दाहार ) लागोन । 5 . आसाम बाजेत 2019 नि गेजेरजों ओनसोलनि सुबुंफोरनो साख्रि होनो थाखाय I - SELY – Incentive Scheme खौ लाबोनाय जादों । बे स्किमनि गेजेरजों जाय सुबुंआ आसाम सरकारनि सिङाव खामानि मावगासिनो दं , बिथांमोनहा साफ्रोमबो 10.000 रांनि इन्सेनटिव ( दाजाबदेरनाय ) रां मोन्नो हागोन । बे स्किमखौ जाफुंसार खालामनो थाखाय आसाम सरकारआ गासै 100 कौटी रांखौ थि खालामबाय । 6 . Kisan Credit Cards ( KCC ) scheme नि गेजेरजों जाय बिथांआ 25.000 रोजासिम रां दाहार लागोन , बे सुबुंआ 25 % रांनि सावसिडि ( रेहाय ) मोन्नो हागोन । KCC स्किमनि गेजेरजों जाय सुबुंआ 2 लाख रांसिम लन लागोन बे सुबुंआ गरसेबो इन्टारेस ( हार ) एबा दाहार लानाय रांनि बेरेखायै रां होनांनाय नङा । बे रांखौ सुख'हरनो थाखाय बिथांनो खनसे 10.000 रांनि अनसुंताय मोनगोन । 7 . साहा बागान आव खामानि मावग्राफोरनि रैखाथि आरो सुबिदा बादि खालामनो थाखाय गासै 531 कौटी रां बाहायनानै गासै 549 साहा बागानफोरखौ आखायाव लागोन । 8 . आसाम सरकारआ ATC नि सिङाव खामानि मावनानै बारिगलांनाय गासै 16.122 सुबुंफोरनि थालांनाय PF , ग्रेद पे , एरियार , दान मान बान्था आरो बायदि बायदिफोरखौ गासै 99 कौटी रां गथायनानै स्रा खालामबाय । 9 . फैगौ 15 फेब्रुवारि 2019 आव आसाम सरकारआ 2 थि खाबु मोनथावना ( beneficiaries ) फोरनो 25.000 रोजा रांखौ गथायगोन । 10 . आसाम सरकारआ बोराय आरो बुरै बैसोनि पेन्सन स्किमनि थाखाय 250 कौटी रांखौ थि खालामबाय । 11 . मोजां जानाय लोंनायनि रैखाथि ( Food Security ) नि थाखाय Affordable Nutrition & Nourishment Assistance ( ANNA ) Yojana स्किमखौ फोसावबाय । बे स्किमनि सिंजों आसाम सरकाआ दानि PDS नि सोलिफुबाय थानाय 3 रांनि माइरं गथायनायनि अनगायै 1 रांनि माइरं गथायगोन । बे स्किमनि गेजेरजों गासै 53 लाख नखरफोरा खाबु मोन्नो हागोन । 12 आसाम सरकारआ अटुल अमरित अभियान स्किमखौ फोजौखांनो थांखि लायो । बे स्किमनि गेजेरजों जाय सुबुंनि रां खामायनाया ( Income ) 5 लाखनिख्रुय खम , बे बिथांमोनि थाखाय Case less क्रेदित कार्ड होनाय जागोन आरो देहायारि फाहामथाय लानो हागोन । 13.1 . 32 लाख गावनि गाव हेफाजा होग्रा हान्जा एबा सेल्प हेल्प ग्रुपफोरखौ हेफाजाब होनो थाखाय आसाम सरकारआ गासै 184.89 कौटी रां फोसावो । 14 . दिमा हासाव जिल्लानि थाखाय 27 कौटी रांनि अनसुंथाय फोसावो । 15 . हादोरारि गेलेनायखौ फोजौखांनो थाखाय खाथिनि मेघालया हादोरसानि थाखाय 10 कौटी रां फोसावो । 16 . माइनरीती हिन्जावसाफोरखौ जौगाखांनाय लाबोनो थाखाय Minority Girls Scholarship Scheme फोसावनानै गासै 200 कौटी रां थि खालामो । 17 . आसाम हादोरसानि रां बिफान्नि मंत्री हिमान्त बिस्व सर्मा बिथांआ 6 फेब्रुवारि 2019 आव 2019.20 रांआरि बोसोरनि थाखाय 1193.04 कौटी खम ( Deficit ) रांनि हिसाब होयो । थांनाय बोसोरावबो बिथांआ 2.349 . 79 कौटी खम ( Deficit ) रांनि हिसाव होदोंमोन । 18.6 फेब्रुवारि 2019 आव हिमान्ट बिस्व सर्मा बिथांआ " ग्यान दिपिका " मुंनि स्किम फोसावो , जाय क्सिमनि गेजेरजों जाय हिन्जावसाया गोजौ सोलोंसालि एबा 12 थाखोआव 1 थि मासि लानानै उथ्रिसारगोन बे बिथांनो बेटारिजों सालायग्रा गांफा गंफा स्कुटी होनाय जागोन आरो बे बिथांआ जौसिन फरायसालिआव मुं थिसन्नानो फरायनायखौ लांबाय थानांगोन । 19 . आसाम सरकारआ दिग्र थाखोसिम बेसेन नाङा जासे फराय बिजाबफोरखौ गथायगोन । दासान्दि सरकारआ 12 थाखोसिम बेसेन नाङा लासे फरायबिजाबफोरखौ गथायगासिनो दं । 20 . सर्मा बिथांआ हिन्जावगोदाननो 1 टला सना होगोन होन्ना फोसावो । बे स्किमनि गेजेरजों जाय हारि माहारिनि खान्थि बादियै हिन्जाव गोदाननो सना होनांगौ बेनि थाखाय आसाम सरकारआ फोसावनानै गोजोन्नाय मोनदों ।

आसाम हादोरसानि रांनि हिसाबखौ हादोरसा रां बिफान्नि मंत्रीआ फोसावबाय

गुवाहाटी , फेब्रुवारि 4 : थांनाय 3 फेब्रुवारि 2019 आव Assam Act East Policy Affairs नि मंत्री चन्ड्र महन पातवारि बिथांआ मिथिहोयोदि , आसाम हादोरसाखौ खोला एसिया हादोरफोराव थानाय हादोरफोरजों फोनांजाबनो थाखाय फैगौ मार्च दाननिफ्राय बैंकॉक आरो ढाकायाव थांनाय बिरखंखौ गिबि खेबनि थाखाय जागायगोन । मिरु सरकारनि UDAN ( उदे देश का आम नागरिक ) स्किमनि गेजेरजों गुवाहाटीनिफ्राय बैंकॉक आरो ढाकायाव बिरखौजों फैगौ मार्च दाननिफ्राय थांनो हागोन । बे बाथ्राखौ पातवारि बिथांआ 2 थि एसियान इन्डीया सुमितनि जथुमायाव बुङो । गुवाहाटी बिरखं बाग्राखौबो फोजौखांनाय जाबाय होन्ना बिथांआ बुंबावो । मखनो गोनांदि , UDAN Scheme नि गेजेरजों खम बेसेनावनो ( Subsidy ) गुबुन गुबुन मोन 6 एसियान हादोरफोराव थांनो हागोन । गुवाहाटी नोगोरमानिफ्राय बैंकॉक आरो ढाका थांनाय बिरखंआ सिगांग्रो बेखेवजागोन ।

गुवाहाटीनिफ्राय बैंकॉक आरो ढाकायाव बिरखंजों थांनो हासिगोन

गुवाहाटी , फेब्रुवारि 6 : आसाम सरकारआ दिनै ( 6 फेब्रुवारि 2019 ) बिधान सभानि " बाजेत सिजन " नि गेजेरजों थांखि लायोदि , आसाम हादोरसानि सिङाव थानाय दिमा हासाव जिल्लाखौ बुखावनानै मोन्नै खालामना गुबुन मोनसे जिल्ला दाजाबदेरगोन । बिथांमोनहा फोरमायोदि दिमाहासाव जिल्लानि अरथाया गुवार आरो गोजौ गाहाय , जायनि थाखाय जिल्ला खुंथाया मोजाङै खुंफुंनायाव एसेब्लाबो जेंना सोमजियो । बे बाथ्राखौ हादोरसा रां बिफान्नि मंत्री हिमान्ट बिस्वा सर्मा बिथांआ बिधान सबानि जथुमायाव 2019.2020 माइथायनि रांआरि बोसोरनि बाजेतखौ होनानै बुङो । मखनो गोनांदि , सिगांआव दिमा हासाव जिल्लाखौ सा - काछार हाजो जिल्ला होन्नानै बुंनाय जायोमोन । दिमासा रावजों दिमा हासावनि ओंथिआनो जाबाय दिमासा हाजो । दिमा हासाव जिल्लानि सिङाव मोन्नै गावखुंथाय काउनसिलफोर दं , जाय काउनसिलफोरा आसाम हादोरसानि सिङाव । दिमा हासाव जिल्लानि गाहाय मावखुलिफोरा हाफ्लंआव दं । जाय ओनसोलखौ सोरगिदिं समायना हाजोआ बेंखाननानै लादों । बे ओनसोलखौनो गुबुन मोनसे मुंजों " Switzerland of the East " बुंनाय जायो । बे ओनसोलाव बोसोरफ्रोमबो गोबां दावबायारिफोरा दावबायनो फैयो ।

दिमा हासाव जिल्लाखौ बुखावगोन , आसाम हादोरसायाव गुबुन मेनसे जिल्ला दाजाबगोन : हिमान्ट बिस्व सर्मा

गुवाहाटी , फेब्रुवारि 6 : आसाम सरकारआ दिनw ( 6 फेब्रुवारि 2019 ) बिधान सभानि बाजेतनि गेजेरजों ट्रायबेल माहारिनि रावखौ फोजौखांनो आरो फोथांना लाखिनो " भासा गौरभ आसनि " स्किमनि गेजेरजों गासै 50 कौटी रां फोसावदों । बे रांनि गेजेरजों ट्रायबेल राव ( Language ) नि थाखाय डिकसिनारि ( dictionaries ) आरो एनसाइक्लपेडिया ( encyclopedias ) दिहुन्नो थांखि लायो । बे स्किमनि गेजेरजों सोलोंथाय फसंथाननि बाहेरायाव लाइमोनफोरखौ रावनि फोरोंथाय होनो थाखाय गुबुन फसंथान गायसंगोन । बेनि थाखाय आसाम सरकारआ 100 कौटी रां बाहायगोन । गासै 2019.20 माइथायनि रांआरि बोसोरनि थाखाय गासै 50 कौटी रां फोसावो । फारसेथिं गेलेनाय आरो गुबुन हारिमु आयदाफोराव आखा फाखा रोंगौथि गोनां सा 2000 सुबुंफोरनो 50.000 रांनि अनसुंथाय होनो थाखाय फोसावोे । https : / / twitter . com / himantabiswa / status / 1093080654953107457

आसाम सरकारआ ट्रायबेलफोरनि रावखौ फोजौखांनो थाखाय डिकसिनारि आरो एनचाइक्लपेडिया सुजुगोन

दिस्पुर , डिसेम्बर 29 : दैजिं फोर्बो , आसाम हादोरसानि गिबि मंत्री सर्बानन्द सनवाल बिथांआ बुङोदि , गोहोगोरा सुबुं माहारिनि समाज खुंनाया दैमाफोरनि साखाथिआव जोनोम मोन्दोंमोन आरो आसाम हादोरसाया बुर्लुंबुथुर आरो बराक दैमाजों बेंखन जानाय । बेनिनो गोबां दैसाफोरा आसाम हादोरसाखौ समायना खालामदों । गासै बुर्लुंबुथुर दैमानि मोन 121 आरो मोन 16 बराक दैमानि दैसाफोरा बेंखन्नानै लादों । सिरां जिल्लानि आइ दैमानि सेराव आरो हाग्रामा दालांनि साखाथिआव थामथि दैजिं फोर्बो फालिनायनि थामथि सनाव हादोरसा गिबि मंत्री सर्बानन्द सनवाल बिथांआ नुजाथिनानै बुङोदि , आसाम हादोरसायाव थानाय सुबुंफोरनि थाखाय ब्रर्लुंबुथुर आरो बाराक दैमाया जिउनि लामा आरो हादोरसा जौगाखांनाय लाबोनायाव बै दैमा आरो दैसाफोरा बिहोमा दं , बेफोरखौ सान्नानैनो आसाम सरकारा नामामि ब्रम्हपुत्र आरो नामामि बराक फोर्बोखौबो फालिबोनो हमदों होन्ना बिथांआ बुंबावो । सिरां जिल्लानि आइ दैमानि साखाथिआव सोलिफुगासिनो थानाय दैजिं फोर्बोआ आसाम हादोरसायादि दैमानि सायाव सोनारनानै दं बेयो मोनसे मोजां बिदिन्थि , बिथांआ दाजाबदेरनानै बुङोदि , " 3 थि दैजिं फोर्बोखौ फारियै खुंफुंनायाव मोनफ्रोमबो हारि माहारिनि बाहागो लानायनि थाखाय रोजा रोजा गोजोन्नाय थाबाय " । बे हाबाफारिखौ जाफुसार खालामनो हानायानो खुंथायाव थानाय हादोरसा सरकारनि जाफुंसारनायनि मोनसे बिदिन्थि । बिथांआ मिजिं थियोदि , दैजिं फोर्बो फालिनाया हादोरसानि रांखान्थिआरि बिथिंआव जौगाखांनाय लाबोगोन आरो हादोरसायाव थानाय सुबुंफोरनि जिउ खुंनायाव हेफाजाब होगोन । दैजिं फोर्बोआव मोनफ्रोमबो हारि माहारिनि सुबुंफोरनि बाहागो लानायानो हादोरसायाव मोनसे गोरोबज्लायनायनि मोजां बिदिन्थि जाय हादोरसाखौ फारफ्रोमबो बिथिंआव गोख्रों खालामगोन । बीटीसी खुंथायनि गाहाय हाग्रामा महिलारि बिथांआ बुङोदि , दैजिं फोर्बोखौ फालिनायनि गेजेरजों दैजिं फोर्बोनि खुंफुं आफादआ बीटीएडी ओनसोलाव थानाय सुबुंफोरनि गोरोज्लायनायखौ दिन्थिनो नाजादों । बिथांआ बुङोदि , बीटीसी खुंथाया 27 डिसेम्बरनिफ्राय खुंफुंजानाय फोर्बो जाय फोर्बोआ 7 जानुवारिसिम खुंफुंजागोन दावबायारिफोरनि गोसोखौ बोनो थाखाय हर्नबिल फोर्बोनि सेर सेर फालिनाय जादों आरो थागिबि सुबुंफोरनि हारिमुखौ बुहुमाव मिथिसारहोनो हानायमानि नाजादों । 12 साननि फोर्बोआव गेलेनाय , रंजानाय , मेथाय रोजाबनाय , मोसानाय , बादायज्लायनाय , गाद' गाखोनाय , पेराग्लेदिं बिरनाय , नाव जावनाय , हेलिकप्तार बिरनाय बायदि रोखोमनि दिन्थिफुंगोन होन्ना खौरां मोन्नाय जायो । दिनैनि हाबाफारिआव आसाम टुरिझम बिफान्नि मंत्री चन्डन ब्रम्ब , राज्य सभानि MP बिस्वजित दैमारि , MLA प्रसान्त पुकन , बीटीसी डिपुटी गाहाय खाम्पा बरगयारि , ATDC नि चियारमेन जयन्त माला बरुवा आरो गोबां गोदोमा बिथांमोनहाबो बाहागो लादोंमोन होन्ना खौरां मोन्नाय जायो ।

दैजिं फोर्बोआ हादोरसा रांखान्थिआरि बिथांआव जौगाखां लाबोगोन : गिबि मंत्री

तेजपुर , डिसेम्बर 31 : रबिबाराव सनितपुर जिल्लानि चारिदुवार ओनसोलनि हाथिगेटआव 166 आसाम रिजिमेन्टनि ट्राक गारिआ लामानिफ्राय खारब्रेलांनानै जाब्रबथाय जायो आरो सा 15 गारिआव थानाय सोद्रोमाफोरा जखम जायो । खौरां मोन्नाय बादिब्ला दुखुनांथाव जाथायजों जखमजानाय जवान सोद्रोमाफोरखौ खाथिनि चारिदुवार सुबुं देहा फाहामसालिआव थाबैनो थिसन्नाय जादों होन्ना मिथिनो मोनो । ओनसोलनि सुबुंफोरा बुनाय बादिब्ला आर्मिनि ट्राक सालायगिरि एबा ड्रायभरआ ट्राकखौ गोबारै सालायदोंमोन आरो कन्ट्रल खालामनो हास्लाबैआव लामानिफ्राय दानखेलांदोंमोन । मिथिनो मोन्नाय बादिब्ला टाकुरबारिआव थानाय 166 आसाम रिजिमेन्टनि आर्मि सोद्रोमाफोरा बारामाइल ओनसोलनि बालुकपुंआव लावखार ओंखाम जाहैनानै गिदिंफिन्नानै फैबाय थानाय समाव बे जाथाया जादों । जानो हागौ ट्राक ड्रायबारआ लावखार ओंखाम जानानै रंजानायाव दै फाग्लाखौ एसे मोनलोंफ्रांदों , जायनि थाखाय गावनि ट्राकखौ कन्ट्रल लाखिनो हास्लाबासै । गासै सा 15 जखमजानायफोरनि गेजेराव गासै सा 4 सोद्रोमाफोरा गाज्रियै जखम जादोंमोन आरो तेजपुर देहा फाहामसालिआव मोजां फाहामथायनि थाखाय दैथायहरनो गोनां जादों होन्ना खौरां मोनबावनाय जायो ।

तेजपुआव 166 आसाम रिजिमेन्टनि सा 15 सोद्रोमाफोरा जाब्रबथायजों जखम

गपवाहाटी , डिसेम्बर 31 : गुवाहाटी नोगोरमानि साखाथिजों थांनाय 37 नं राजा लामायाव कानाफारा ओनसोलनि खाथिआव बांद्राय बजाय लानानै फैनाय BR 11S 9349 ट्राक गारिआ AS 01BD 4432 महिनड्र Xylo गारिजों सबिबारनि बेलासि समाव मोगा मोगि सोवग्रावज्लायो । खौरां मोन्नाय बादिब्ला सिबसागड़ जिल्लानि बानहुवा ओनसोलनि नखरसेनि सुबुंफोरा महिन्ड्र Xylo गारिखौ भारा लानानै गुवाहाटी फार्से फैदोंमोन जाय बिथांमोनहा दुखुनांथाव जाथायजों फुगिनो गोनां जायो । जाथायनि उनाव लोगो लोगो गोब्राबै जखम जानाय सुबुंफोरखौ गुवाहाटी मेडिकॉल कॉलेज आरो देहा फाहामसालिआव थिसनदोंमोन नाथाय दुखुनांथावदि दिनै फुङाव सन्जय बरुवा आरो बिथांनि फिसाजो दर्सना बरुवा सानैबो देहा फाहामसालिआव जिउ जोबथा हां बोयो । मखनो गोनांदि नखरसेनिनो जखम जानाय गुबुन सोद्रोमाफोरा जाबाय सन्जय बरुवा बिथांनि बिसि मिनाती बरुवा , दुयसिन फिसाजो दिक्सा बरुवा आरो बिथांमोनखौ फाहामसालिआव मोयानिफ्रायनो फाहामथाय होगासिनो दं होन्ना मिथिनो मोन्नाय जायो । जखम जाथायजों फुगिनांनाय नखरनि सोद्रोमाफोरजों लोगोसे महिड्र गारिनि ड्रायभर सुमनजित लाहान बिथांआबो गोब्राब जखम जादों होन्ना मिथिनो मोन्नाय जायो आरो बिथांखौबो GMCH आव फाहामथाय होगासिनो दं । जाथायनि जाहोनाव 37 नं राजा लामायाव गोबां सुबुंनि बाना आरो होंगो दोंगो जादोंमोन होन्ना मिथिनो मोनबावनाय जायो ।

कानापारा जाब्रबथायजों नखरसेनि सानै सुबुंनि जिउ खहा

सिलचर , जानुवारि 02 : भारतीय' जनता पार्टी ( बिजेपि ) राजखान्थि दोलोनि काछार जिल्ला खमिटिआ फैगौ 4 जानुवारिआव हादोरनि गाहाय मंत्री नारेन्ड्र मोडी फैगोनखौ नोजोर होनानै सिलचरनि रामनोगोर आव बरायनो थाखाय साखाफारा जागासिनो दं । खौरां मोन्नाय बादिब्ला हादोरनि गाहाय मंत्री नारेन्ड्र मोडी बिथांआ फैगौ 2019 माइथायाव खुंफुंजानो लागा बिसायखथिखौ नोजोर होनानै बिजेपि दोलोनि साफ्रोमबो सोद्रोमाफोरखौ सांग्रांथि होनायजों लोगोसे बराक भेलि ओंसोलनि साफ्रोमबो सुबुंफोरखौ सांग्रांथि होनाय थांखियै बिथांआ हादोरसायाव फैगोन होन्ना मिथिनो मोन्नाय जायो । बिथांमोनहा मिजिं थिदोंदि , 4 जानुवारि आव गाहाय मंत्री नारेन्ड्र मोडी बिथांआ सिलचर नोगोरमानि साखाथिआव थानाय रामनोगोर आव थांनानै ओनसोलनि सुबुंफोरनि जेंनानि सायाव सावरायनानै जेंनाफोरखौ सुस्रांनायनि राहा लागोन । बिजेपि दोलोनि काचार जिल्ला खमिटिआ साफ्रोमबो ओनसोलनि सुबुंफोरखौ बाहागो लानो खावलायहरदों ।

सिलचर आव बिजेपि दोलोआ गाहाय मंत्रीखौ बरायनो थाखाय साखाफारा

गोदान दिल्ली , फेब्रुवारि 16 : ब्रिहस्पथिबारखालि जम्मु आरो काश्मीर हादोरसानि सिङाव थानाय पुलवामा जिल्लायाव उदखारि हान्जानि गाग्लोबनायखौ नोजोर होनानै सनिबाराव मिरु सरकारा मोनफ्रोमबो राजखान्थि दोलोफोरजों जुथायै सावरायनो जथुम लिङो । मखनो गोनांदि , पुलवामा जिल्लायाव पाकिस्तान हादोराव जोनोम मोन्नाय जाइस - इ - महामद उदखार हान्जाया गोहोगोरा आइ ई डि बमा बेरहोनानै सा 44 सी आर पी एफ रौनिया हान्जानि सोद्रोमाफोरखौ जिउ फोजोबदोंमोन । बेनिनो गेजेराव आसाम हादोरसानि बाक्सा जिल्लानि सिङाव थानाय तामुलपुरनि मनेस्वर बसुमथारिआबो गावनि आगोमा जिउखौ हादोरनि थाखाय बावनो गोनां जायो । बिथांमोनजों लोगोसे गासै भारतआरि फोरानो दुखुमोन्नाय फोरमायदों आरो पाकिस्तान हादोरनि फारसे फिन्नाय हरनांगौ होन्ना दाबि खालामदों ।

जम्मु आरो काश्मीराव उदखारि हान्जानि गाग्लोबनायखौ नोजोर होनानै मोनफ्रोमबो दोलोआ खौसेयै जथुमदों

क ' कराझार , जानुवारि 01 : गोदान बोसोर 2019 खौ फारफ्रोमबो खना खनला गाजा गोमजायै बरायनाय समावनो क ' कराझार जिल्लानि रामपलबिल आव थानाय माइ फोथाराव दिनै ( मंगलबार ) सासे जुलि जाखानाय आयजोनि गोथौ देहा मोनदों । ओनसोलनि सुबुंफोरनिफ्राय खौरां मोन्नाय बादिब्ला जिउ गोमानांनाय आयजोआ सा 3 गथ ' नि बिमामोन होन्ना मिथिनो मोन्नाय जायो । गामिनि सुबुंफोरा सोरबा सिनायनो मोनै मैनसिआ जिनाहारि खालामनानै बोथारदों आरो माइ दुब्लि आव गारनानै दोनदों जाथाया ओनसोलनि सुबुंफोरखौ सोमो नांहोयो । बेबादियैनो सिरां जिल्लानि सिङाव थानाय बल्लामगुरि बाजारनि खाथि चारिआलि ओनसोलाव थानाय धालिगांव गामिनि थागिरि सासे बर ' CRPF सन्जिब बसुमतारी बिथांआबो हरखाबै जिउ खहा जायो । बिथांनि फंबाय असे धोरोम बसुमथारि बिथांनिफ्राय मिथिनो मोन्नाय बादिब्ला सन्जिब बसुमथारि बिथांआ साक्रिनिफ्राय ट्रेस्नपार जानायलास सुती लानानै न ' आव फैदोंमोन । बिथांआ समबार मोनाब्लिनि 7 रिंगासोआव बेरायग्लांहैनो होन्ना न ' निफ्राय स्कुटी लानानै ओंखारलांदोंमोन आरो न ' निफ्राय ओंखारलांनाया गोबाव जानायलाय हरनि 11 रिंगासोआव न ' निफ्राय जानबुंजों रायज्लायहरनो फोन खालामब्ला सन्जिब बसुमतारी बिथांनि फोनआ बन्द ' एबा अफ होन्नानै बुंदोंमोन । धोरोम बसुमथारि बिथांआ मिथिहोबावोदि , बहा थांदोंमोन बेखौ मिथिनो मोन्नाय जायाखै नाथाय फुंनि 7 रिंगासोआव थैनायनि सोमोन्दै मिथिनो मोन्नाय जायो आरो दुखुनांथाव जाथाया बल्लामगुरि बाजारनि खोलाहा थानाय हलिफारानि खाथि हास्रावबारि लामायाव जादों । जिउ गोमानांनाय सन्जिब बसुमतारी बिथांआ फेग्रा मुवाखौ बाहायामोन बेनिखायनो ओनसोलनि आरो नखरनि सोद्रोमाफोरा सोरनिबा फाव फान्दायनायबो जानो हागौ होन्ना सनदेह ' खालामदों नाथाय फंबाय धोरोम बसुमथारि बिथांआ पस्ट मरटेम खालामखांनायनि उनावसो जाथायनि सोमोन्दै बुंनो हागोन होन्ना बुङो ।

जुलि जाखानाय सासे आयजोनि गोथै देहा मोनदों , जिनाहारिनि सनदेह'

गुवाहाटी , जानुवारि : आलादा राज्यो सोमावसारगिरि दुलाराय बर' फरायसा आफादनि गाहाय आफादगिरि प्रमद बर' बिथांआ हाग्रामा महिलारि बिथांनि बर'फोरनि बेरेखायै बड'लेन्ड राज्योआ मोनथावना नङा होन्नाय रावआव फिन्नाय हरदों । दिनै बीटीसी खुंथायनि गाहाय हाग्रामा महिलारि बिथांआ गोदान दिल्लीआव थांनानै खौरांगिरिफोरनि सिगांआव बुंदोंमोनदि , बर' फरायसा आफादनि आलादा राज्यो बड'लेन्ड दाबिनाया मोनसे एबसुनि नाटक गेलेनायसो " बिथांआ बुंबावदोंदि , बड'लेन्ड हालामाव नांगौबादि खारखाना गैया , नांगौबादि ASC ऑफिसारफोर गैया , नांगौबादि IAS ऑफिसारफोर गैया । बेफोरबादि बुंनाय रावखौ दुलाराय बर' फरायसा आफादनि आफादगिरि प्रमद बर' बिथांआ बुङोदि , खारखाना गायसंनो थाखाय जोंनाव रां फैयाखै , गायसंनांगौनि बिबाना BTC खुंथायनिसो , ACS आरो IAS ऑफिसार जानो थाखाय BTC खुंथाया फरायसाफोरखौ बेसेबां हेफाजाब होदों ? बेसेबां फरायसालि गायसंनानै होदों ? फारसेथिं UPPL नि आफादगिरि बिथांआ ऑल इंन्डीया रेडिव आरो दुरदर्सन केंद्रखौ क'कराझाराव दाबिआखै , गोदान दिल्लीआवसो गायसंनांगौ होन्ना दाबि खालामदोंमोन होन्ना बुङो । हाग्रामा महिलारि बिथांनि बर'फोरनि बेरेखा खोथा बुंनायाव क'कराझार लख सभा बियाबनि MP नब' कुमार सारनिया बिथांआ गोजोन्नाय मोन्नाय फोरमायदों ।

एबसुनि गाहाय आफादगिरिआ हाग्रामा महिलारि बिथांनो फिन्नाय हरदों

धुबुरि , जानुवारि 5 : आसाम हादोरसायाव थांनाय 30 जुलाइ 2018 आव जोबथा आरो आबुं नेशनेल रेजिस्तार ऑव सितिजेनसिव ( NRC ) नि फारिलाइखौ फोसावनायाव गोबां सुबुंफोनि मुंफोरा थालांदोंमोन आरो गोरोन्थि जालांदोंमोन । बेफोर गोरोन्थि जालांनाय मुंफोरखौ गोरोन्थि गोयै खालामफिन्नो मुंथिसनफिन्नाय आरो अजद होफिन्नाय खामानिआ सोलिफुबाय थानाय समाव धुबुरि जिल्लायाव गासै 1.31,203 सुबुंफोरा मुं थिसनफिनदों । मखनो गोनांदि , जोबथा आबुं फारिलाइखौ फोसावनाय समाव हादोरसायाव गासै 40 लाख सुबुंफोरनि मुंफोरा थालांदोंमोन । बेनिनो धुबुरि जिल्लायाव गासै सा 1.40,488 सुबुंफोरनि मुंफोरा जोबथा फारिलाइआव नुजायाखैमोन । आसाम सरकारा नैथि आरो जोबथा द्राप्त फारिलाइखौ 30 जुलाइ 2018 आव फोसावदोंमोन । गासै हादोरसायाव सा 3.29,91.384 सुबुंफोरनि मुं थसन्नायफोरनि मादाव सा 2.89,83.677 सुबुंफोरनि मुंफोरा जोबथा फारिलाइ आव नुजादोंमोन । गासै सा 37.59,630 सुबुंफोरनि मुं थिसन्नायफोरखौ गनायथि होआखैमोन आरो सा 2.48,077 सुबुंफोरनि आरज बिलाइखौ लाखिनानै दोनथ' दोंमोन । एनआरसीनि सेथि एबा गिबि फारिलाइखौ थांनाय 31 डिसेम्बर 2017 अक्तनि हर गेजेराव फोसावदोंमोन ।

आसाम एनआरसी : धुबुरि जिल्लायाव गासै 1.3 लाखसो सुबुंफोरा मुं थिसनफिनदों

गौपुर , डिसेम्बर 31 : सनितपुर जिल्लानि सिङाव थानाय बराय साहा बागान ओनसोलनिफ्राय हेलेम पुलिसआ ओनसोलनि सुबुंफोरनि मददजों सासे सनदेह' गोनां बांग्लादेसनिफ्राय भारत आव आयेन बेरेखायै बारबोनाय सुबुंखौ हमनो हायो । खौरां मोन्नाय बादिब्ला हमजानाय बिथांखौ बांग्लादेस हादोरनि गपालगन्ज जिल्लायाव थानाय सिंगा ओनसोलनि थागिरि बिरेन मन्दलनि फिसाज्ला 23 बोसोर बैसोनि पिटु मन्दल होन्ना सिनायथि मोन्नाय जायो । पुलिसनि सोंनाय फिन्नायाव बिथांआ मिथिहोयोदि , से बोसोरसो सिगां बांग्लादेस आरो भारतनि गेजेराव थानाय हादोरनांआरि सिमाखौ बारबोनानै भारत हादोरनि सिङाव थानाय कलकातायाव मोनफैयो , आरो थाम दानसो सिगां आसामाव फैनानै फालांगि खालामनायजों लोब्बा दंमोन होन्ना मिथिनो मोनो ।

गौपुराव सनदेह' गोनां बांग्लादेसि हमनो हायो

गोदान दिल्ली , जानुवारि 5 : आसामनि मोन 6 हारिसाफोरनि " सेडियुल ट्रायब " नि दाबिखौ लानानै कछ - राजबंसि संग्राम समिटिआ दिनै ( सनिबार ) गोदान दिल्लीआव थानाय जन्तर मन्तर आव गोख्रोङै धर्ना होगासिनो दं । मखनो गोनांदि , मोन 6 हारिसाफोर फारियै - मरान , मटक , कछ - राजबंसि , टाय - अहम , सुटीया आरो आदिवासि एबा टि - ट्रायब सुबुंफोरा गोबाव समनिफ्रायनो सेडियुल ट्रायब बिमुंनि दाबि खालामबोगासिनो दं । कछ - राजबंसि हारिजों लोगोसे गुबुन गुबुन मोन 5 हारिसाफोरा फोरमायोदि , मिरु सरकार आरो आसाम सरकारा बिथांमोनि दाबिखौ नाथ्रोदनानै दोनदों । बिथांमोनहा सुक्रबारावबो क'कराझार जिल्लाजों लोगोसे गुबुन गुबुन जिल्लाफोराव आलादा राज्यो कामातापुर आरो सेडियुल ट्रायबनि बिमुंखौ होनो हायैलाय दुलाराय कछ - राजबंसि फरायसा आफादनि क'कराझार जिल्ला खमिटिआ हादोरनि गाहाय मंत्री नारेन्ड्र मोडी , नखर मंत्री राजनात सिंह आरो हादोरसानि गिबि मंत्री सर्बानन्द सनवाल बिथांमोनि मुसुखा बानायनानै सावदोंमोन । खौरां मोन्नाय बादिब्ला राजबंसि फरायसा आफादनि सोद्रोमाफोरा क'कराझार जिल्लानि दिमोलगांव आव थानाय आक्रासुनि गाहाय मावख'आव मुसुखा बानायना सावदों आरो बे हाबाफारिआव सा 100 सो आक्रासुनि सोद्रोमाफोरा बाहागो लादोंमोन । राजबंसि फरायसा आफादनि क'कराझार जिल्ला दालाइ खमिटिनि आफागिरि कंकन राय बिथांआ खौरांगिरिफोरनि सिगांआव बुंथिदोंदि , बिथांमोनहा सेडियुल ट्रायब ( ST ) बिमुं आरो आलादा राज्यो कामातापुर दाबि कालामबोगासिनो दं , नाथाय मिरु सरकारा बिथांमोनि दाबिखौ जेबो नोजोर होआखै , आरो बेफोर दाबिखौ गुबुन फारसेथिं दोन्नानै , मिरु सरकारनि नखर बिफाना बीटीसी ओनसोलनि गेजेरजों सोरखिलांनाय गोख्रै खारनो हानाग्रा " आर'नाय एक्सप्रेस " मुंनि रेल गारि बेखेवनो फोसावदों , क'कराझार आव ऑल इंन्डीया रेडिव' स्तेसन आरो दुरदर्सन TV चेनॉलफोरखौ फोजौखांनो नागिरदों आरो बर' राव आरि मारिमुनि थाखाय क'कराझार आव रिसार्ज चेन्टार गायसंनो नागिरदों । बिथांमोनहा बिजेपि सरकार आरो सर्बानन्द सनवाल दैदेन्नाय आसाम सरकारखौ सोंखारिनानै कछ - राजबंसि हारिनि फारसे जेबो जौगाखां हाबा मावखै आरो मावनोबो सानाखै होन्ना बुंथियो । गुबुन फारसेथिं , बीटीसी ओनसोलनि गेजेरजों सोरखिलांग्रा गोख्रै खारग्रा " आरनाय एक्सप्रेस " रेल गारि , क'कराझाक AIR आरो TV चेन्टार , लोगोसे बर' राव आरो हामिरुमि थाखाय काल्चारेल चेन्टारफोरखौ मिरु सरकारा फोसावनाय लोगो लोगोनो दुलाराय राजबंसि फरायसा आफादनि सोद्रोमाफोरा खर' गरम जादों आरो किटुआव अर नांदों बुङोब्लाबो गोरोन्थि जानाय नङा । बेफोरखौ नोजोर होनानै बिथांमोनहा फैगौ 8 जानुवारि आव 12 घन्टा आसाम बन्द' फोसावो आरो उनफोराव धर्ना होलांबाय तागोन होन्ना सरकारखौ हुमखि होयो । खौरां मोन्नाय बादिब्ला लक्किमपुर जिल्लायावबो बेबादिनो मोन 6 हारिसाफोरा धर्ना होनाय हाबाफारि लादोंमोन होन्ना मिथिनो मोनबावनाय जायो । लक्किमपुर जिल्ला कछ - राजबंसि फरायसा आफादनि आफादगिरि दिपक बरा बिथांआ बुदोंदि , " बिजेपि दोलोआ फैगौ पारलियामेन्टारि बिसायखथिनिफ्राय मोजां आयदा सोलोंगोन , मानोना बिथांमोनहा थांनाय 2014 माइतायनि सिगां आसमनि मोन 6 हारिसाफोरनो 6 दाननि गेजेरावनो सेडियुल ट्राय बिमुंखौ गनायथि होगोन होन्नाय बाथ्राखौ मावफुङाखै " । दिपक बरा बिथांआनो मुसुखा सावनानै धर्ना होनाय खामानिखौ दैदेनदोंमोन होन्ना खौरां मोनबावनाय जायो ।

सेडियुल ट्रायबनि दाबिखौ लानानै गोदान दिल्लीआव मोन 6 हारिसाफोरनि धर्ना

ईम्पल , जानुवारि 12 : जेंना गोनां नोगोरारि सोदांनाय बिल 2016 खौ लानानै मनिपुर हादोरसायाव फरायसा आरो पुलिसनि गेजेराव जाब्रबथाय सोमजियो । खौरां मोन्नाय बादिब्ला बे जाब्रबथायाव सासे पुलिस ऑफिसारजों लोगोसे सा 3 फरायसाफोराबो जखम जायो । गासै मोन 6 गुबुन गुबुन फरायसा आफादफोरा नोगोरारि सोदांनाय बिल 2016 खौ बेरेखा खालामनानै धर्ना होनाय हाबाफारि बादियै हान्जा सुरनाय हाबाफारि लादोंमोन होन्ना मिथिनो मोनबावनाय जायो । मखनो गोनांदि , जेंना गोनां नोगोरारि सोदांनाय बिल 2016 खौ सा - सान्जा ओनसोलाव थानाय थागिबि सुबुंफोरनि माहारियारि आफादफोरा गोबाव समनिफ्रायनो बेरेखा खालामबोगासिनो दं , जाय बिलनि गेजेरजों गुबुन गुबुन हादोरफोरनिफ्राय आयेन बेरेखायै फैनाय हिन्दु , सिक , जैयन , क्रिस्तान आरो बुद्दिस हारिनि सुबुंफोरनो थामोन्था नोगोरारि होनानै रैखाथि होनो नागिरदों । गुबैयै बे बिलनि गेजेरजों पाकिस्तान , आपगानिस्तान आरो बांग्लादेस हादोरफोरनिफ्राय फैनाय सुबुंफोरखौ नोजोर होदों ।

नोगोरारि सोदांनाय बिल 2016 खौ लानानै मनिपुर फरायसा आरो पुलिसनि गेजेराव जाब्रबथाय , साथाम जखम

गुवाहाटी , जानुवारि 12 : भारत बिसायखथि बिफानआ फैगौ 2019 माइथायाव खुंफुंजानो लागा पारलियामेन्टारि बिसायखथि एबा Member of Parliament ( MP ) नि अक्टफोरखौ फोसावबाय । खौरां मोन्नाय बादिब्ला बिसायखथि बिफाना भारत होदोरनि सिङाव थानाय गुबुन गुबुन हादोरसाफोरनि MP बिसायखथिनि अक्टखौ सुबिदाबादि गुबुन गुबुन अक्ट'फोराव खुंफुंनो आखायाव लादों । गुबुन गुबुन हादोरसाफोरआव खुंफुंजानो लागा अक्ट'फोरखौ गाहायाव होनाय जाबाय । 1 ) बिहार = एफ्रिल दान्नि 10.17,24.30 आरो मे दान्नि 7.12 . 2 ) उड़िस्सा = एफ्रिल 10.17 3 ) सोनाब बेंगल = एफ्रिल 17.24,30 आरो मे दान्नि 7.12 4 ) झारखान्ड = एफ्रिल 10.17,24 5 ) छतिसगड़ = एफ्रिल 10.17,24 6 ) मघ्य प्रदेस = एफ्रिल 10.17,24 7 ) गवा = एफ्रिल 17 8 ) गुजरात = एफ्रिल 30 9 ) महारासत्र = एफ्रिल 17.24 10 ) राजस्तान = एफ्रिल 17.24 11 ) हारियाना = एफ्रिल 10 12 ) हिमाछल प्रदेस = May 17 13 ) जुम्मु आरो काछमिर = एफ्रिल 10.17,24.30 आरो मे दान्नि 7 14 ) उट्टराखान्ड = मे 15 ) करनातका = एफ्रिल 17 16 ) केराला = एफ्रिल 10 17 ) टामिलनादु = एफ्रिल 24 18 ) अन्द्र प्रदेस = एफ्रिल 30 , मे 19 ) मनिपुर = एफ्रिल 9.17 20 ) मेघालया = एफ्रिल 9 21 ) मिजराम = एफ्रिल 9 22 ) नागालेन्ड = एफ्रिल 9 23 ) अरुनाछल प्रदेस = एफ्रिल 9 24 ) आसाम = एफ्रिल 7.12,24 25 ) सिक्किम = एफ्रिल 12 25 ) ट्रिपुरा = एफ्रिल 7.12 26 ) आन्डामान = एफ्रिल 10 27 ) चन्डिगड़ = एफ्रिल 10 28 ) बाड्रानगर हाबेलि = एफ्रिल 30 29 ) लछौदिप = एफ्रिल 10 30 ) दिल्ली = एफ्रिल 10

बिसायखथि बिफाना 2019 माइथायाव खुंफुंजानो लागा MP बिसायखथिनि अक्टखौ फोसावबाय

गुवाहाटी , जानुवारि 23 : नोगोरारि ( सोदांनाय ) बिल 2016 खौ बेऱेखा खालामनानै दुलाराय आसाम फरायसा आफाद ( AASU ) आरो मोन 30 गुबुन गुबुन हारि माहारिफोरनि समाजआरि आफादफोरनि दैदेन्नायाव गुवाहाटी नोगोरमानि लटासिल फोथाराव दिनै ( बुधबार ) गेदेरथार सुबुं गौमा खुंफुङो । बे धर्ना होनाय हाबाफारिआव गुबैयै फरायसा आफाद समाजआरि आफाद आरो गोबां गुबुन गुबुन आफादफोरनि दैदेनगिरि आरो सोद्रोमाफोरा नोगोरारि सोदांनाय बिल 2016.1985 माइथायनि आसाम गोरोबथा एबा आसाम एकर्डखौ सिफायगोन होन्ना बाहागो लानायखौ नुनो मोन्नाय जादों । सुबुं गौमायाव बाहागो लागिरि बिथांमोनहा " खिलनजियार बाज्रा निनाड " मुं लानानै लटासिन गेलेग्रा फोथारनिफ्राय डिस्पुरनि जनता भबनसिम सुबुं हान्जा सुरो । लटासिल फोथाराव आसाम हादोरसानि गोबां गुबुन गुबुन जना खनला थानाय जायगाफोरनि सुबुंफोरा नोगोरारि सोदांनाय बिल 2016 खौ बेरेखा खालामनो नुजाथिफैदों आरो गुवार फोथाराव सुबुंनि बाना जानायखौ नुनो मोन्नाय जादों । मेथाय रोजाबगिरि जुबिन गार्ड बिथांआबो फरायसा आफादजों लोगोसे मुंदांखा मेथाय रोजाबगिरि जुबिन गार्ड , जाय बिथांआबो नोगोरारि सोदांनाय बिल 2016 नि फार्से दुखुं मोनदों , बिथांआबो गावनि मेथाय मोजां मोनगिरि आरो गावनि लोगो बिथांमोनखौ नोगोरारि ( सोदांनाय ) बिल 2016 खौ बेरेखा खालामनाय धर्ना होनाय हाबाफारिआव बाहागो लानो खावलायहरो । मखनो गोनांदि , थांनाय 8 जानुवारिआव बिथांआ गावनि मोखां बिजाबनि गेजेरजों आसामनि गिबि मंत्री सर्बानन्द सनवाल बिथांआ लांदाङै लाइजाम लिरनानै 2016 माइथायाव बिजेपि दोलोनि जानानै मेथाय रोजाबनानै 2 लाख रां लानायखौ गथायफिनगोन होन्ना बुंदोंमोन । बिथांआ नोगोरारि सोदांनाय बिल 2016 खौ बोखांना लाफिन्नो थाखाय मिरु सरकारखौ नारसिन्नो सर्बानन्द सनवाल बिथांखौ खावलायहरो । फारसेथिं बिथांआ गावनि गोसोजों जेंना गोनां नोगोरारि ( सोदांनाय ) बिल 2016 खौ बेरेखा खालामानै " पलिटिक्स नखरिबा बन्डु " ( राजखान्थि दागेले , लोगोफोर ) मुंनि मेथाय सुजुनानै रोजाबगासिनो दं । थांनाय 16 जानुवारि अक्टआवबो आसाम फरायसा आफादनि दैदेनगिरिफोरखौ लोगो हमनानै दिनैनि धर्ना होनाय हाबाफारिखौ दैदेन्नायनि सायाव सावरायदोंमोन । थैजों लिरबाय " जै आइ असम " गुवाहाटी नोगोरमानि लटासिल गेलेग्रा फोथार आव नोगोरारि ( सोदांनाय ) बिल 2016 खौ बेरेखा खालमनानै सुबुं गौमायाव जरहात जिल्लानि थागिरि बिथांआ गावनि थैजों लिरबाय " जै आइ असम " ( जै जाथों बिमा आसाम ) । " जुनाकि जुग " मुंनि खन्थाय मेथायाव लक्सिनात बेजबरुवा बिथां लिरनाय " बाजक दबा बाजक संक' , असम आखौ उन्नती पटत , जै आइ असम बल , खन्थायनि सिरिआ मेनसे धर्ना होनायनि देंखो जालांदों आरो धर्ना होगिरि बिथांमोनहा बेबादिनो स्लगान एबा होस्रिखावनायखौ नुनो मोन्नाय जादों । धर्ना होनाया सा - सान्जा ओनसोलफोराव रिंखांदों आसाम हादोरसाजों लोगोसे सा - सान्जा ओनसोलफोराव थानाय गुबुन गुबुन हादोरसाफोरावबो जेंना गोनां नोगोरारि सोदांनाय बिल 2016 खौ बेरेखा खालामनानै धर्ना होनायनि देंखोफोरा ग्रोम ग्रोम रिंखांनायखौ नुनो मोन्नाय जादों । थांनाय बोसोरनिफ्रायनो गोबां फरायसा आफाद आरो गुबुन समाजआरि आफादफोरा जेंना गोनां बिलखौ बेरेखा खालामबोगासिनो दं , नाथाय थांनाय 8 जानुवारिआव जेब्ला लख सभानि जथुमायाव बिलखौ नखर मंत्री राजनात सिंह बिथांआ टेबोल आव गथायो अब्लानिफ्राय धर्ना होनायफोरखौ बांसिनै नुनो मोन्नाय जादों आरो गासै सा - सान्जा ओनसोलफोराव दुंहाव थासारिआ सोमजिबोगासिनो दं । नोगोरारि बिल 2016 खौ बेरेखा खालामगिरि बिथांमोनहा फोथायोदि सा - सान्जा ओनसोलाव बे बिलआ बांसिनै गोहोम गोग्लैगोन आरो थागिबि सुबुंफोरनि राव , हारिमु , थुंनलाइ आरो हा - हुनि मोन्थायफोरा गोमालांगोन लोगोसे 1985 माइथायनि आसाम गोरोबथाखौ सिफायगोन ।

नोगोरारि सोदांनाय बिल 2016 खौ बेरेखा खालामनानै गुवाहाटीआव सुबुं गौमा

गुवाहाटी , जानुवारि 28 : थांनाय 2008 माइथायनि 30 अक्टबर दानआव गुवाहाटी , क'कराझार , बंगाइगांव आरो बरपेटा जिल्लाफोराव मेनसे समावनो फारियै बमा बेरहोनायनि दानखौ लानानै नेशनेल डेम'क्रेटिक प्रन्ट अव बड'लेन्डनि गाहाय रन्जन दैमारि आरो गुबुन गुबुन सा 14 सोद्रोमाफोरनि साजाखौ दिनै ( 28 जानुवारि ) चेन्ट्रॉल बुरिउ अव इंनभेसटिगेशन ( CBI ) नि स्पेसियल कोर्डआव मिथिहोगोन । फारियै बमा बेरहोनाय जाथायाव गासै सा 88 सुबुंफोरा जिउ गोमादोंमोन आरो गोबां सुबुंफोरा जखम जानो गोनां जादोंमोन । बिथांआ IPC नि 120 ( B ) , 121.122,123 , आरो 302 दफानि आयेन बादियै दायनिगिरि जानानै दं । गुबुन गुबुन सा 14 दायनिगिरिफोरा जाबाय फारियै - जियर्स बर' , बि टाराय , राजु सरकार , कर्गेसर बसुमथारि , जयन्ति ब्रम्ह , माटुराम ब्रम्ह , अजय बसुमथारि , लख बसुमथारि , इन्ड्र ब्रम्ह , अनसाय बर' , राजेन गयारि , आरो फ्रभात बर' । 2008 माइथायाव गुबुन गुबुन सोनाब आसामनि ओनसोलफोराव बमा बेरनायजों लोगोसे गुवाहाटी नोगोरमायावबो बेलासि समआव बेरदोंमोन । खौरां मोन्नाय बादिब्ला आसाम हादोरसानि गुबुन गुबुन जायगाफोराव गासै थर 18 बमा होनायनि मावफारिया लादोंमोन । गुवाहाटी नोगोरमानि पान बाजार , फेन्चि बाजार आरो गनेशगुरि आव बमा थर 3 बमा बेरो , क'कराझार जिल्लायाव गासै थर 3 बमा बेरो , बंगाइगांव जिल्लायाव थरसेल' बमा बेरो आरो बरपेटा रोडआव गासै थर 2 बमा बेरदोंमोन । गोख्रों बमाफोर जेरै RDX आरो प्लासटिक बेप्रुग्रा जेरै C4 , जाय बमाफोरा बेरनाय लोगो लोगो अरजों खामग्लाबो बेफोर बमाफोरखौ बेरहोनाय जादोंमोन । मिथिहोफिन्नाय : फैगौ सान्नैनि गेजेराव बिजिरसालिआ दायनि साजाखौ मिथिहोफिनसिगोन । गुबुन सा 7 दायनिगिरिफोरा खारखोमानानै दं होन्ना खौरां मोन्नाय जायो ।

ब्रेकिं : 2008 माइथायाव फारियै बमा बेरहोनायनि दायखौ लानानै रन्जन दैमारिनि साजाखौ दिनै मिथिहोगोन

गुवाहाटी , जानुवारि 25 : नोगोरारि सोदांनाय बिल 2016 खौ नोजोर होनानै हादोरसा रां आरो PWD बिफान्नि मंत्री हिमान्त बिस्व सर्मा बिथांआ बुङोदि , " नोगोरारि बिलखौ सोदाङोब्लासो आसाम आहादोरसाखौ 2 थि कश्मीर जानायनिफ्राय होबथानो हागोन " । " आं आसामखौ नैथि जुम्मु आरो कश्मीर जाहोनो हाया , नोगोरारि बिलआल ' आसाम हादोरसाखौ 2 थि कश्मीर जानायनिफ्राय होबथानो हागोन , आसाम हादोरसायाव हिन्दु बिलखौ सोदाङोब्लासो आसामखौ रैखाथि होनो हागोन , नोगोरारि सोदांनाय बिल 2016 आरो मोन 6 हारिसाफोरनि सेडियुल ट्रायब बिल 2019 खौ सोदाङोब्लासो आसाम हादोरसाया रैखाथि दं " होन्नानै सर्मा बिथांआ थांनाय पन्चायत बिसायखथिआव देरहासार जानाय बिथांमोनखौ गुवाहाटीआव बरायनाय हाबाफारि लानायाव बुङो ।

नोगोरारि बिलआ आसामखौ नैथि कश्मीर जानायनिफ्राय होबथागोन : हिमान्ट बिस्व सर्मा

दुदनय , फेब्रुवारि 13 : राज्य' सभानि जथुमायाव नोगोरारि बिलखौ सोदांनानै आयेन दाफुंनो हायैआ आसाम हादोरसानि सुबुं माहारिनि जेन्नाय होन्नानै आसाम सरकारनि रां बिफान्नि मंत्री हिमान्ट बिस्व सर्मा बिथांआ 13 फेब्रुवारि 2019 आव बुङोदि , आसाम हादोरसानि मोन 17 बियाबफोरा बांग्लादेसि मुस्लिमफोरनि आखायाव थांसिगोन । आसामनि मंत्री , जाय बिथांआ नर्त इस्त डेम'क्रेटिक एलाइन्सनि बान्जायगिरि सर्मा बिथांआ नोगोरारि बिल 2016 नि सायाव आसाम सरकारनि गसंतानायखौ गोख्रोङै हेफाजाब होनानै बुङोदि , नोगोरारि बिलखौ सोदाङोब्लासो आसाम हादोरसाखौ 2 थि खासमिरि जानायनिफ्राय होबथानो हागोन । बे बाथ्राखौ लानानैनो फैगौ बिसायखथिआव बाहागो लानानै गसंथागोन होन्ना बिथांआ बुंबावो । " आं सानो , नोगोरारि बिल 2016 आ राज्य' सभानि जथुमायाव सोदांजायैआ आसाम हादोरसानि सुबुंफोरनि जेन्नाय , बिलनि अनगायै हादोरसानि सिङाव थानाय मोन 17 बियाबफोरा बांग्लादेसि मुस्लिमफोरनि आखायाव थांसिगोन , असमिया माहारिखौ सोर रैखाथि होगोन ? आंनि दोलोनि नोगोरारि बिलखौ हेंथा खालामनायखौ दोनखोमानो हाया , बिजेपि दोलोआ फैगौ बिसायखथिआव बे बाथ्राखौ लानानैनो गसंथागोन " होन्ना आसाम हादोरसानि सिङाव थानाय गवालपारा जिल्लानि दुदनयनिफ्राय बिथां हिमन्ट बिस्व सर्माया बुङो । हादोरसानि मोन 17 बियाबफोरा जिन्हानि आखायाव थांसिगोन होन्ना बिथांआ बावैसो सिगांबो बुंदोंमोन । मखनो गोनांदि नोगोरारि सोदांनाय बिल 2016 आ थांनाय 8 जानुवारि 2019 आव सोदांजाबायमोन नाथाय राज्य' सभानि 18 थि जोबथा जथुमायाव सावरायैलाय नोगोरारि सोदांनाय बिल 2019 आ आयेन दाफुंजायासै । नोगोरारि सोदांनाय बिल 2016 खौ सोदांनानै 1955 माइथायनि नोगोरारि आयेनखौ मिरु सरकारखौ दैदेन्नाय नेशनेल डेमक्रेटिक एलाइन्स राजखान्थि दोलोआ पाकिस्तान , आपगानिस्ता आरो बांग्लादेस हादोरफोरनिफ्राय आयेन बेरेखायै थाफैनाय हिन्दु , सिक , बुद्दिस , जैयन , पारसिस आरो क्रिस्टानफोरखौ नोगोरारि थामोन्था होनानै संबिजिरारि मोन्थायखौ होनो थांगासिनो दंमोन ।

नोगोरारि बिलखौ सोदांनायाव फेलें जानाया हादोरसानि सुबुंफोरनि जेन्नाय : हिमान्ट बिस्व सर्मा

थिनसुकिया , जानुवारि 28 : सा - आसाम आव थानाय थिनसुकिया जिल्लानि फिल्लबारिनि दुमदुमा ओनसोलाव आसाम टी अवार्कार इउनियन ( ATWU ) आफादआ दिनै आसामिन मोन 6 हारिसाफोरनि सेडियुल ट्रायब ( ST ) बिमुंनि दाबिखौ लानानै धर्ना होदों । बिथांमोनहा नोगोरारि सोदांनाय बिल 2019 खौ हेंथा खालामनानै बिलखौ बोखांना लाफिननांगौ होन्नानैबो दाबि खालामदों । मोन 6 गुबुन गुबुन हारिसाफोरा जाबाय फारियै , मरान , मटक , टाय - अहम , कछ - राजबंसि , चुटिया आरो टी - ट्रायब ( आडिवासि ) । मोन 6 हारिसाफोरनो संबिजिरनि आयेन बादियै Constitution ( Scheduled Tribes ) Order ( Amendment ) Bill , 2019 खौ सोदांनो दाबि खालामनानै ATWU नि गाहाय नेहाथारि रुपेस गवाला बिथांआ बुङोदि , 2014 नि लखसभा बिसायखथिनि सिगां आरो 2016 माइथायनि आसाम एसेमब्लिनि सिगां भारत सरकार आरो आसाम सरकारआ नंखाय खोथा बुंनानै जोंखौ थगायदों , हानायमानि थाबैनो ट्रायबेल बिल 2019 खौ सोदांनांगौ होन्ना जों खावलायो " होन्ना बिथांआ बुंबावो । धर्ना होगिरि बिथांमोनहा दुम दुमानि गेलेग्रा फोथारावबो धर्ना होयो । मिरु सरकारखौ दैदेन्नाय भारतीय' जनता पार्टी राजखान्थि दोलोआ Constitution ( Scheduled Tribes ) Order ( Amendment ) Bill , 2019 खौ थांनाय 9 जानुवारिआव पारलियामेन्टनि राज्य' सबानि जथुमायाव बिलखौ टेबोलाव गथायदोंमोन , नाथाय माखासे दान्थे बिदान्थेनि गेजेरजों बिलखौ गनायथि होनायनि समखौ फावसायनानै होयो । मोन 6 हारिनो सेडियुल ट्रायबनि गनायथि होनो थाखाय बिलखौ थाबैनो गनायथि होयैलाय आसामनि कंग्रेज दोलोआ नारेन्ड्र मोडी दैदेन्नाय सरकारखौ सोंकारियो । फारसेथिं थांनाय 20 जानुवारिआव मिरु बर' फरायसा आफादनि आफादगिरि प्रमद बर' बिथांआ बिलखौ हेंथा खालमनानै भारत सरकार आरो आसाम सरकारखौ सोंखारिनानै बुङोदि , गोजौ थाखोनि आरो गोबां सुबुं सानखो थानाय मोन 6 हारिसाफोरनो सेडियुल ट्रायब एबा ट्रायबेलनि गनायति होयोब्ला गोग्लैसोनानै थाखानाय ट्रायबेल सुबुंफोरा गोमालांगोन । बेयो मोनसे आबुङै थाखानाय ट्रायबेल माहारिफोरनि बेरेखा आरो गोग्लैसोनानै थाखानाय ट्रायबेल माहारिखौ गादबनो नाजानाय " होन्ना बिथांआ बुङो । गुबुन फारसेथिं क्रिसक मुक्ति संग्राम समितिनि दैदेनगिरि अकिल गगय बिथांआ ट्रायबेल बिल 2019.9 जानुवारि अक्टखालि राज्य' सभानि जथुमायाव आयेन हिसाबै थिसन्नाया फेलें जानायलाय बीटीसी खुंथायनि गाहाय हाग्रामा महिलारि बिथांखौ सोंखारियो । हाग्रामा महिलारि बिथांआनो आसामनि गिबि मंत्री सर्बानन्द सनवाल आरो रां बिफान्नि मंत्री हिमान्त बिस्व सर्मा बिथांखौ बिलनि हेंथा खालामनो नारसिनदों होन्ना सोंखारियो । धर्ना होगिरि बिथांमोनहा बिजेपि दोलोजों दैदेनजानाय भारत सरकार आरो आसाम सरकारखौ हादोरसानि थागिरि सुबुंफोरनि लुबैनायबादि नोगोरारि सोदांनाय बिल 2016 खौ बोखारनो खावलायो । बिथांमोनहा थांनाय माघ दानावबो भेलागुर सावनाय समाव नोगोरारि सोदांनाय बिलखौ सावदोंमोन ।

साहा बागानिया आफादआ ST बिमुंनि दाबि खालामो , नोगोरारि बिल 2019 खौ बोखांना लाफिन्नो खावलायो

गुवाहाटी , जानुवारि 29 : हादोरसायाव थाखानाय ट्रायबेल सुबुंफोरनि जेबो खहा लाबोआ लासेनो हादोरसानि मोन 6 गुबुन गुबुन हारिसाफोरनो ट्रायबेल बिमुंनि गनायथि होनो थाखाय सेडियुल ट्रायब बिल 2019 खौ जोबथि ( Finalised ) खालामगोन होन्ना हादोरसानि गिबि मंत्री सर्बानन्द सनवाल बिथांआ बुङो । आसामनि हारिमु आरो हादोरसानि लुबैनायखौ रैखाथि होनो थाखाय मिरु सरकार आरो आसाम सरकारआ नांगौबादि हाबाफारि लागासिनो दं होन्नानै हादोरसानि गिबि मंत्री सर्बानन्द सनवाल बिथांआ राजबंसि हारिनि मोन 14 गुबुन गुबुन आफादफोरनि दैदेनगिरिफोरजों जानाय जथुमायाव दिनै ( मंगलबार ) बुङो । आसाम हादोरसानि थागिबि सुबुंफोरनि हारिमुखौ रैखाथि होनो थाखाय थाखानाय ट्रायबेल सुबुंफोरनि जेबो खहा लाबोआ लासेनो मोन 6 हारिनो ST होनाय जागोन होन्ना बिथांआ खोथाहोयो । मिरु सरकारा राज्य' सभायाव Constitution ( Scheduled Tribes ) Order ( Amendment ) Bill , 2019 खौ लाबोनानै बेबादि मावफुंनो लानाया राजबंसि हारिनो खोथा होखानाय बादियैनो मावफुंजागोन आरो जेंनाखौ सुस्रांना होगोन होन्ना बिथांआ बुंबावो । मिरु सरकारनि नखर मंत्री राजनात सिंह बिथांआ खोथा होदोंमोनदि , आसामनि मोन 6 हारिसाफोर फारियै , कछ राजबंसि , टाय अहम , मरान , मटक , चुतीया , टी ट्रायब आरो आडिवासि बिथांमोनो थाबैनो पारलियामेन्टआव ट्रायबेल बिल 2019 खौ थिसन्नानै ट्रायबेल बिमुंनि गनायथि होगोन । मखनो गोनांदि मिरु सरकारनि मावफारिया बादियै Constitution ( Scheduled Tribes ) Order ( Amendment ) Bill , 2019 खौ पारलियामेन्टआव लाबोनाय लोगो लोगो आसामनि थाखानाय ट्रायबेल हारिसाफोरनि गेजेराव रागा जोंखांनाय लाबोदोंमोन । बेबादिनो मिरु दुलाराय बर' फरायसा आफादआबो मोन 6 हारिसाफोरनो ट्रायबेल बिमुंनि गनायथि होनो नागिरनायखौ हेंथां होदों आरो कॉर्डिनेशन खमिटि अव ट्रायबेल अर्गेनाइजेसन , आसाम ( CCTOA ) आफादआबो गोख्रोङै बेरेखा खालामबोगासिनो दं ।

मोन 6 हारिसाफोरनो ट्रायबेल बिमुं होनाया थाखानाय ट्रायबेल सुबुंफोरनि जेबो खहा खालामा : गिबि मंत्री

बाक्सा , जानुवारि 29 : आसाम दावबायारि बिफान्नि मंत्री आरो बड'लेन्ड पिपल्स प्रन्ट राजखान्थि दोलोनि दैदेनगिरि चन्डन ब्रम्ह बिथांआ दिनै ( मंगलबार ) बुङोदि , Constitution ( Scheduled Tribes ) Order ( Amendment ) Bill , 2019 आ हादोरसायाव थाखानाय ट्रायबेल सुबुंफोरनि गेजेराव जेबो खहा लाबोआ । बाक्सा जिल्लानि मुसलपुराव बाथौ फुजानि हाबाफारिआव बाहागो लानानै ब्रम्ह बिथांआ राज्यो राजानि सिगांआव बुङोदि , ट्रायबेल बिल 2019 खौ लानानै जेबो सिनथा खालामनांगौ गैया आरो थाखानाय ट्रायबेल सुबुंफोरनि लुबैनाय आरो मोन्थायफोरा एखे रोखोमैनो थागोन । ब्रम्ह बिथांआ बुंबावोदि , " आसाम सरकारनि सा 8 मंत्रीफोरखौ लानानै दाफुंजानाय खमिटि एबा GoM आ फारफ्रोमबो बिथिंखौ नायनानै नांगैबादि मावफारिया लानानै खामानिखौ मावफुंगोन , बेखौ लानानै हारिजों हारि समाजआव दावराव दावसिनि जेंना लाबोनांगौनि गोनांथि गैया " । राज्यो राजाफोरखौ ओनसोलाव गोजोन लाबोनो आरो नेनानै थानो थाखाय खावलायनानै मंत्री ब्रम्हआ बिथांआ बुङोदि , " बन्द' होनाय आरो धर्ना होनायफोरा जेंनाखौ सुस्राङा नाथाय सावरायनायनि गेजेरजोंसो जेंनाया सुस्रांजायो " मखनो गोनांदि , मिरु सरकारनि NDA सरकारआ Constitution ( Scheduled Tribes ) Order ( Amendment ) Bill , 2019 खौ पारलियामेन्टनि जथुमायाव लाबोनानै आसामनि मोन 6 गुबुन गुबुन हारिसाफोर फारियै - मरान , मटक , टाय अहम , कछ राजबंसि , आदिवासि आरो चुतीया हारिनि सुबुंफोरनो ट्रायबेल बिमुंनि गनायथि होनो थांगासिनो दं । थांनाय 9 जानुवारि 2019 अक्टखालि पारलियामेन्टनि राज्य' सभानि जथुमायाव बे बिलखौ गिबि खेबनि थाखाय टेबोलाव गथायदोंमोन । नाथाय माखासे दान्थे बिदान्थे जानायनि थाखाय बिलआ थाबथायो आरो गोदान आयेनआव महर मोनाखैमोन । फारसेथिं सर्बानन्द सनवाल बिथांआ दिनैनि गोथार बाथौ सान फालिनायाव गावनि गोजोनग्लायनायखौ टुयटारनि गेजेरजों जासिहरो आरो बुङोदि , Greetings to my brothers and sisters of the Bodo community on the sacred occasion of Bathou Puja . May this festival usher in joy and prosperity for all .

ST बिलआ थाखानाय ट्रायबेल हारिनि जेबो खहा लाबोआ : चन्दन ब्रम्ह

गोदान दिल्ली / जानुवारि 30 : जेंना गोनां ट्रायबेल बिल 2019 खौ हेंथा खालामनानै CCTOA नि बान्जायना गोदान दिल्लीनि पारलियामेन्टनि लांगोना मोखांआव 3 घन्टा धर्ना होनाय हाबाफारिआ दिनै फुंबिलिनि 11 रिंगानिफ्राय गोख्रोङै सोलिगासिनो दं सोलिगासिनो दं । खौरां मोन्नाय बादिब्ला बिथांमोनहा थांनाय 9 जानुवारि अक्टखालि पारलियामेन्टनि राज्य' सभायाव थिसन्नाय THE CONSTITUTION ( SHCEDULED TRIBE ) ORDER ( AMENDMENT ) BILL 2019 खौ थाबैनो बोखांना लाफिननांगौ होन्ना दाबि खालामनायजों लोगोसे आसामनि थागिबि ट्रायबेल माहारिनि संबिजिरआरि मोन्थायखौ रैखाथि होनांगौ होन्ना दाबि खालामगासिनो दं । बे हाबाफारिआव गुबुन गुबुन दैदेनगिरिफोर बाहागो लानायजों लोगोसे मिरु बर' फरायसा आफादनि आफादगिरि प्रमद बर' बिथांआ आरो कॉर्डिनेशन खमिटि अव ट्रायबेल अर्गेनाइजेसन , आसाम ( CCTOA ) नि गाहाय आदित्य' खाक्लारि बिथांआबो बाहागो लायो । मखनो गोनांदि , CCTOA आफादआ आसाम सरकारजों दाफुंजानाय मंत्रीफोरनि आफाद एबा GoM जों मोया एबा 29 जानुवारिआव गिबि खेबनि थाखाय सावरायदोंमोन , नाथाय GoM एबा आसाम सरकारआ हादोरसानि थाकानाय ट्रायबेल माहारि मोन्थायखौ जेबो खहा खालामा होन्नानै बुंदोंब्लाबो बिलनि गेजेरजों जेबो लिरनाय फोरमान गोया होन्ना जथुमानि गेजेरजों मिथिनो मोनो आरो ट्रायबेल बिल 2019 आ थारैनो थाखानाय ट्रायबेल सुबुंफोरखौ फोजोबस्रांगोन होन्ना रोखायै मिथिनो मोनो ।

CCTOA नि बान्जायनायाव गोदान दिल्लीआव ट्रायबेल बिल 2019 नि हेंथा धर्ना

गुवाहाटी , जानुवारि 30 : थांनाय 2008 इं माइथायनि 30 अक्टबरआव आसामनि गुबुन गुबुन जायगाफोर फारियै - गुवाहाटी , बरपेटा रोड , बंगाइगाव आरो क'कराझार आव बमा बेरहोनाय जाथायजों लोब्बा लाखिनानै नेशनेल डेम'क्रेटिक प्रन्ट अव बरलेन्ड ( NDFB ) नि गाहाय रन्जन दैमारि एबा डिआर नाब्ला बिथांजों लोगोसे गासै सा 10 बर' बिग्रायारिफोरखौ स्पेसियेल कोर्डनि बिजिरनायाव अरायनि थाखाय जोबथेसालिआव सोबाय । मखनो गोनांदि , थांनाय 30 अक्टबर 2008 माइथायाव सानसेनि गेजेरावनो गोहोगोरा बमा बेरनानै गासै 88 सुबुंफोरा जिउ खौमानो गोनां जादोंमोन आरो गासै 500 निबो बांसिन सुबुंफोरा जखम जानानै थादों होन्ना मिथिनो मोन्नाय जायो । रन्जन दैमारिजों लोगोसे सा 10 सोद्रोमाफोरखौ अरायनि थाखाय जोबथेसालिआव सोबाय । गासै सा 14 सोद्रोमाफोरखौ CBI आ नायबिजिरनानै दायनिगिरिनि फारिलाइआव दोनदोंमोन । खौरां मोन्नाय बादिब्ला NDFB नि गायसंगिरि दैमारि बिथांआ स्पेसियेल कोर्डनि साजाखौ जौसिन बिजिरसालिआव आरजबिलाइ गथायनानै नांगोन होन्ना मिथिनो मोनो । CBI नि नायबिजिरिगि ऑफिसार एनएस यादब बिथांआ 28 जानुवारि 2019 आव खौरांगिरिफोरनि सिगांआव फोरमायनाय बादिब्ला आसाम सरकारआ दायनिगिरि बिथांमोनखौ थैनायनि साजा होनांगौ होन्ना CBI नि सिगांआव हांख्रायहरदोंमोन । बिथांनि केसखौ लानानै नाइबिजिरनाय खामानिफोरा थांनाय 2011 निफ्रायनो सोलिबोगासिनो दंमोन । दिनै रन्जन दैमारिजों लोगोसे सा 9 गुबुन गुबुन जोबथेसालिनि साजा फोसावजानाय बिथांमोनहा जाबाय फारियै - जियर्ज बड' , अजय बसुमथारि , राहुल ब्रम्ह , राजेन गयारि , अनसाय बड' , लाख्रा बसुमथारि , इन्ड्र ब्रम्ह , बैसागि बसुमथारि आरो राजु सरकार । गुबुन गुबुन सा 3 सोद्रोमाफोरखौ स्पेसियेल कोर्डआ जुरिमाना फोनाङो , निलिम दैमारि बिथांखौ 200 रांनि जुरिमाना फोनाङो आरो हगारहरो । फारसेथिं म्रिदुल गयारि बिथांखौ बिजिरसालिआ जेबो " गोरोन्थि गैया " होन्ना फोसा

सा 10 बर' बिग्रायारिफोरखौ अरायनि थाखाय जोबथेसालिआव सोबाय

गुवाहाटी , जानुवारि 25 : 70 थि सुबुं राज्यो उदांस्रि सान पालिनाय हाबाफारिआव आसाम पुलिसनि सा 15 सोद्रोमाफोरा पुलिस बिफान्नि बोसोनखौ मोजाङै फालिनायनि थाखाय हादोर खुंगिरिनि मेडेलखौ मोन्नो हायो । डिपुटी इन्सपेक्टर जेनॅरॅल ऑप पुलिस ( SR ) , SLC , IPS देबराज उपादया बिथांआ गावनि जिउखौ पुलिसनि सोद्रोमा जानानै बावसोमनायनि थाखाय मुंदांखा हादोर खुंगिरि एबा प्रेसिडेन्टनि मेडेलखौ मोन्नो हायो । दासान्दि बिथांआ गुवाहाटीनि जयेन खमिसनार ऑप पुलि , पुलिस खमिसनारेटनि बिबानखौ रुजुन्नानै कामानि मावगासिनो दं । फारसेथिं सा 14 आसाम पुलिसनि सोद्रोमाफोरा गावनि खामानिफोरखौ मोजाङै मावफुंबोनायनि थाखाय हादोर खुंगिरिनि मेडेलखौ मोन्नो हायो । बिथांमखौ गाहायाव होनाय जाबाय ।

सा 15 आसाम पुलिसनि सोद्रोमाफोरा हादोर खुंगिरिनिफ्राय मेडेल मोन्नो हायो

क'कराझार , फेब्रुवारि 7 : " BTC Accord Day " जाय सानखौ बड'लेन्ड हालामाव आलादा गावखुंथाय एबा बीयीसी दाफुंजेन्नायनिफ्रायनो फालिबोगासिनो दं , देग्लायबो फैगौ 10 फेब्रुवारि 2019 अक्टआव BTC हालामाव 17 थि बड'लेन्ड सानखौ फालिनो थाखाय बीटीसी खुंथायआ साखाफारा जागासिनो दं । खुंफुंजानो लागा 17 थि बड'लेन्ड सानखौ नोजोर होनानै बीटीसी खुंथायनि गाहाय आरो BPF राजखान्थि दोलोनि आफादगिरि हाग्रामा महिलारि बिथांआ बुङोदि , बीटीसी हालामाव थानाय मोनफ्रोमबो हारि मारिनि सुबुंफोरा खुंफुंजानोलागा 17 थि " बड'लेन्ड सान " आव बाहागो लानानै गाव गावसोरनि हारिमु आरो गान्नाय जोमनायफोरखौ दिन्थिफुंगोन । बे हाबाफारिआव गासै 2 लाखसो सुबुंफोरखौ बाहागो लाहोनो थाखाय नाजागासिनो दं , फालिनाय हाबाफारि बादियै फुंबिलिनि 7 रिंगानिफ्राय गिबिआवनो मुंख्लंफोरनो बिबार बावनाय हाबाफारिआव बड'फा उपेन्ड्र नात ब्रम्हखौ मान बावगोन आरो बेनि उनाव फिरफिला बिरहोनानै उन्नि हाबाफारिफोरखौ लालांबाय थागोन होन्ना महिलारि बिथांआ खौरांगिरिनि सिगांआव बुंथियो । फैगौ 10 फेब्रुवारि आव बड'लेन्ड सान फालिनायनि 12 रिंगासोआव गेवलां जथुमाखौ जागायगोन , आरो देग्लायनि जथुमायाव बड'लेन्ड हालामाव थानाय गुबुन गुबुन हारि माहारिनि हारिमुवारि गान्नाय जोमनायफोरखौ दिन्थि फुंगोन । बिथांआ हाग्रामाया बुंबावोदि , बर' माहारिनि अनगायै बीटीसी ओनसोलाव गासै 12 एबा 13 सो हारि माहारिफोर दं , गेवलां जथुमायाव मोनफ्रोमबो हारिनि आयजोफोरनो 500 खरि मासि होनाय जागोन आरो साफ्रोमबो गाव गावनि हारिनि गान्नाय जोमनायफोरखौ लानानै राभा , गर' राजबंसि , आडिवासि गासिबो फैजोबगोन होन्ना बिथांआ खौरांगिरिनि सिगांव बुंथियो । दानि सोलिफुबाय थानाय आसाम बिधान सभानि " बाजेत सिजन " नि जथुमायाव हादोरसा रां बिफान्नि मंत्री हिमान्ट बिस्व सर्मा बिथांनि 2019.20 माइथायनि थाखाय बाजेत होनायखौ नोजोर होनानै बिथांआ बुङोदि , देग्लायनि बाजेतआ बीटीसी खुंथायनि थाखाय बाखोनायजाथाव , गुबुनथिं मा जादों बेखौ मिथिया नाथाय बीटीसी खुंथायाव जेसेबां रां मोन्नांगौ बेखौ मोनदों होन्ना बिथांआ बुंथियो । फारसेथिं उदालगुरि जिल्लायाव इंन्जिनियारिं कॉलेज आरो क'कराझार आव स्पर्ट ( Sports ) कॉलेज लुफुंगोन होन्ना खौथा होनायनि सोमोन्दै जेब्ला खौरांगिरिआ सोंथि सोङो अब्ला बिथांआ बुङोदि , देग्लानि बाजेत आव गैयाब्लाबो फैगौ बोसोराव जाफुंगोन , लोगोसे बिथांआ बुङोदि बाजेतनि सोमोन्दै जोंहा बुंनांगौ बाथ्रा गैया नाथाय कार्बि आंलंनि बर'फोरखौ ST बिमुंनि गनायथि होनायल' आरो बोखौ दानि सोलिफुगासिनो थानाय बिधान सभानि जथुमायाव सावरायनो नाजागासिनो दं होन्ना बिथांआ फोरमायबावो । गुबुन फारसेथिं जेब्ला फैगौ MP बिसायखथिनि सोमोन्दै खोरांगिरिफोरा सोंथि सोङो अब्ला बिथांआ फिन्नाय होयोदि , " फैगौ MP बिसायखथिआव BPF दोलोआ दुलाराय बर' फरायसा आफाद एबा एबसुजों ( ABSU ) बेरेखायै गेलेगोन , गुबुनजों गेलेआ ABSU नि ओंथिआनो जाबाय UG Brahma , बिथांनि बेरेखायै गेलेगोन । देग्लायनि बिसायखथिआव बर' आरो अनाबर' दोलोआ खाबु मोना " होन्ना बिथांआ बुंबावो ।

फैगौ बिसायखथिआव बिपिएफ दोलोआ एबसुनि बेरेखायै गसंगोन : हाग्रामा महिलारि

क'कराझार , फेब्रुवारि 7 : देग्लायनि पारलियामेन्टारि बिसायखथिआ खाथिनिफ्राय खाथि सफैगासिनो थानायलाय । आसाम बिसायखथि बिफानआ फैगौ बिसायखथिखौ गोजोनै खुंफुंनो थाखाय साखाफारा जागासिनो दं । बेबादिनो 30 थि सान्जा क'कराझार ( एसटी ) बियाबनि जोबथा आबुं भट सोगिरिफोरनि फारिलाइखौ बुधबाराव फोसावबाय । बे बाथ्राखौ जिल्ला इलेक्टरेल रेजिसट्रेशन ऑफिसार आसिम बरगहाइन बिथांआ मिथिहोयो । बिथांआ बुङोदि , भट सोगिरिफोरनि जोबथा फारिलाइ आरो साप्लिमेन्टारि फारिलाइफोरखौ 1960 माइथायनि भट होगिरिफोरनि आयेन ( Electors Rules , 1960 ) आरो 1 जानुवारि 2019 खौ नोजोर होनानै 30 थि सान्जा क'कराझार बियाबनि भट सोगिरिफोरनि फारिलाइखौ बानायनाय जादों । बिथांआ बुंबावोदि , भट होगिरिफोरनि फारिलाइ आरो साप्लिमेन्टारि फारिलाइफोरखौ फोसावनानै electoral registration officer नि मावख'आव नायनो थाखाय दोन्नाय जाबाय आरो मोनफ्रोमबो गनायथिजानाय भट सोग्रा मिरुफोरावबो दैथायहरनाय जाबाय । मखनो गोनांदि , 30 थि सान्जा क'कराझार बियाबआव भट सोगिरिफोरा गासै 1.80,499 दं । बेनिनो गासै सा 89.155 भट सोगिरिफोरा हौवाफोर , गासै सा 91.337 भट सोगिरिफोरा हिन्जावफोर आरो सा 7 भट सोगिरिफोरा 3 थि आथोननि होन्ना मिथिनो मोन्नाय जायो । गासै सान्जा क'कराझार बियाबआव गं 245 भट सोग्रा मिरुफोर दं ।

30 थि सान्जा क'कराझार ( एसटी ) बियाबनि जोबथा भट होगिरिनि फारिलाइखौ फोसावबाय

रैता , फेब्रुवारि 7 : आसाम हादोरसाखौ बुखावनानै आलादा राज्यो बड'लेन्ड दाफुंनायनि दाबि आरो मोन 6 गोजौ थाखोनि गोबां सुबुं सानखो थानाय सुबुंफोरनो सेडियुल ट्रायब एमेन्डमेन्ट बिल 2019 खौ सोदांनानै ट्रायबेल ( ST ) बिमुंनि गनायथि होनो नागिरनायखौ हेंथा खालामनानै एबसु , एनडिएफबि ( पि ) आरो पिजेएसएम सोमावसारगिरि आफादफोरनि बान्जायनायाव उदालगुरि जिल्लानि सिङाव थानाय रौतायाव गेदेरथार सुबुं गौमा लानानै हान्जा सुरनाय हाबाफारि लायो । बे हाबाफारिआव गोबां दैदेनगिरिफोर बाहागो लानायजों लोगोसे रोजा रोजा बर' राज्यो राजाफोरनि बाहागो लानायखौ नुनो मोन्नाय जादों आरो बिथांमोनहा खौसेयै " जोंनो नांगौ बड'लेन्ड " , बड'लेन्ड मोनाब्ला जों जिराया , डिवाइड आसाम 50.50 , राजनाथसिं हुसियार , न'रेनद्र मोदि हुसियार बायदि बायदि स्ल'गान होनायखौ नुनो मोन्नाय जादों । मखनो गोनांदि , थांनाय 9 जानुवारि अक्टखालि पारलियामेन्टनि राज्य' सभायाव सेडियुल ट्रायब बिल 2019 खौ लाबोनाय लोगो लोगोनो आसामनि गुबुन गुबुन ट्रायबे माहारिफोरा हेंथा होनानै सोमावसारबोगासिनो दं । बेबादिनो बुधबाराव ( 7 फेब्रुवारि 2019 ) आव गुवाहाटी नोगोरमानि सनापुर आव CCTOA नि बान्जायनायाव मोन 14 गुबुन गुबुन ट्रायबेल माहारिफोरखौ लाफानानै खौसेयै सुबुं गोमा लादोंमोन आरो ट्रायबेल बिलखौ हेंथा खालामदोंमोन । भारत सरकारनि खुंथायाव थानाय एनडीए सरकारआ सेडियुल ट्रायब एमेन्डमेन्ट बिल 2019 खौ सोदांनानै आसामनि मोन 6 गोजौ थाखोनि हारिसाफोरखौ ट्रायबेल ( ST ) खालामनो थागासिनो दं । मोन 6 गुबुन गुबुन हारिफोरा जाबाय फारियै - टाय अहम , मरान , मटक , चुतीया , कछ राजबंसि आरो आडिवासि ।

बड'लेन्डनि दाबि आरो ट्रायबेल बिलखौ नोजोर होनानै रौतायाव फिन सुबुं गौमा

क'कराझार , फेब्रुवारि 8 : आडिवासि माहारिनो सेडियुल ट्रायब ( ST ) बिमुंनि दाबि खालामानै दुलाराय आडिवासि फरायसा आफाद एबा All Adivasi Students's Association ( AASA ) आ क'कराझार आव हान्जा सुरनाय हाबाफारि लायो । खौरां मोन्नाय बादिब्ला बिथांमोनहा क'कराझार जिल्लानि सिङाव थानाय गौरां दैमानि साखाथिजों हान्जा सुरनानै बिजेपि सरकारनि बेरेखायै स्लगान होयजों लोगोसे नो एसटी नो रेस्त , उइ अनान्त एसटी , एसटी आवार लिगेल डिमान्ड होन्नानै स्लगान होयो । आडिवासि फरायसा आफादआ आसाम हादोरसानि सिङाव थानाय आडिवासि माहारिनि मोनफ्रोमबो हारिसाफोरखौ एसटी एबा ट्रायबेल खालामना होनांगौ होन्ना बिजेपि दैदेननाय सरकारनि खाथिआव दाबि दैखांदों । बिथांमोनहा फैगौ लख सभा बिसायखथिनि सिगांनो दाबि खालामनायखौ सुबुंनानै होनांगौ नङाब्ला आडिवासि सुबुंफोर थानाय साहा बागान ओनसोलफोराव बिजेपि दोलोखौ हाबहोनाय जानाय नङा होन्ना हुमखि होबावो । मखनो गोनांदि , आडिवासि फरायसा आफादआ थांनाय बुधबारखालि क'कराझार जिल्ला डिपुटी खमिसनारनि मावखनि खाथिआव थानाय चिलड्रेन पार्कआवबो सेडियुल ट्रायब ( ST ) बिमुंनि दाबि खालामनानै 3 घन्टा जिरायना धर्ना होदोंमोन आरो आडिवासि माहारिनो एसटी होनांगौ होन्ना दाबि खालामदोंमोन । साहा बागानिया हारिनि गोबां सुबुंफोरा आखायाव प्लेकार्ड आरो कार्टुन लानानै धर्ना होनायजों लोगोसे सेडियुल ट्रायबनि दाबिखौ लानानै क'कराझार डिपुटी खमिसनारनि सिजों हादोरनि गाहाय मंत्री नारेन्ड्र मोडी बिथांनो गोसोखां बिलाइ दैथायहरदों होन्नानैबो खौरां मोनबावनाय जायो । दुलाराय आडिवासि फरायसा आफादनि लेङाइ आफादगिरि रजेन हह बिथांआ खौरांगिरिफोरनि सिगांआव बुङोदि , आडिवासि हारिनि बेन्दोंजों नांजाबनानै थानाय अरान , मुन्डा , सान्टाल , कारिया , गन्ड , सावरास आरो गुबुन गुबुन हारिसाफोरखौ सेडियु ट्रायबनि फारिलाइआव थिसन्नायनि दाबि खालामबोनाया गोदान नङा । बिथांमोनखौ सेडियुल ट्रायबनि फारिलाइआव थिसननांगौनि समा फैबाय मानोना भारतनि गुबुन गुबुन हादोरसाफोराव थानाय बिदा फंबायफोरा ट्रायबेल बिमुंनि गनायथि मोन्नाय होन्नानै बिथांआ बुंबावो । जुदि दाबिफोरखौ सुफुंनानै होआ अब्ला सोमावसारनायखौ गोख्रोंनिफ्राय गोख्रोंसिन खालामलांगोन होन्ना बिथांमोनहा सरकारखौ हुमखि होबावो ।

आडिवासि फारायसा आफादआ ट्रायबेल बिमुं दाबिनानै क'कराझाराव हान्जा सुरदों

हादोरनि जौसिन बिजिरसालिया भारत हादोरनि बयनिख्रुइबो जारिमिनारि गोजामसिन आयदानि सायाव 2.77 हा एकरनि जेथोगोनां जेंनानि सायाव भारदिक फोसावनाय नि सायाव सनिबार खालि गुबुन गुबुन फोथारनिफ्राय फिनजाथाय एबा मदद खालामनाय बादियै हिन्दी रावारि सावथुन मुलुगनि सासे राफोद फावखुंग्रि ( Bollywood Superstar ) स्वरा भास्कर बिथाङा गावनि टइताराव फोरमायहरना बुंथियो दि बे भारदिकखौ लानानै मोनबो रोखोमनि जिंगासिनो नाङा , गोजोन थासारि आरो खौसेथि नोजोरजों आवगायनो खावलायो । बिथांआ गावनि टइताराव फोरमायहरना लिरहरदों रधबती राधब राजा राम , सब को सन्मति दे भगवान । जाय ओंथिया जादों बयखौबो थार लामानि गोसोजों बोर सारस्रिथों । जाय भजन मेथाइ हारिमानि बिफा ( Father of the Nation ) गेदेमा महात्मा गान्धीआ अहिंसानि थार लामाजों दावगालांनो थुलुंगाखां होदोंमोन हिन्दी रावारि सावथुन मुलुगनि राफोद फावखुंगुर ( Noted Bollywood's Actor ) अनुपम खेर बिथाङा जारिमिनारि गोजामसिन दान्थे बिदान्थे गोनां रायदाननि फोसावनायनि थिरांथा लानायखौ दुंब्रुदजों मान होयो आरो बरायदों । बेनि थाखाय गोजोन खुसि थासारि सोमजिनायाव मदद खालामनो खावलायो । लोगोसे गावनि टइतार एकाउन्टनि गेजेरजों फोरमायहरना लिरहरदों अल्लाह तेरो नाम , ईश्वर तेरो नाम । सबको सम्मति दे भगवान । रायखांनो गोनां दि जाय सुबुंआ बे गोलाव बोसोरनिफ्राय दिन्दां जानानै थानांनाय जारिमिनारि थिरांथा हादोरनि जौसिन बिजिरसालिया फोसावनाय नि बेरेखा फोरमायो एबा हेंथा खालामो बिसोरनि बेरेखायै सोरखारा गोख्रों आयेनारि खान्थिजों साजानि राहा लानांगौ होनना बुंथियो । मख'जाथावदि बै जारिमिनारि रायदानखौ लानानै गुबुन गुबुन राजखान्थियारि दोलोनि दैदेनगिरि आरो फावखुंगुर फावखुंग्रिमोनखौ मोनबो रोखोमनि हेंथा खालामनो नाङा होनना बुंथियो । बेयो जोंनि भारत हादोरनि साफ्रोमबो नोगोरारिनि थाखाय देरहासात फिथाइ होन्ना बुंहरो ।

फावखुंगुर अनुपम खेर , स्वारा भास्कर मोना राज्योखौ अजैद्धानि भार्दिकनि सायाव गोजोनै थानो खावलायदों

बंगाइगाव , जुलाइ 2 : बंगाइगाव जिल्लायाव थानाय अबायपुरि फरायसालिमाया गुवाहाटी मुलुग सोलोंसालिनि सिङाव West Zonal Inter - College Youth Festival आव बांसिन बान्था मोन्नानै साबसिन बिमुं मोन्नो हायो । West Zonal Inter - College Youth Festival आ सिरां जिल्लानि बेंथल फरायसालिमायाव खुंफुंजादोंमोन । अबायपुरि फरायसालिमानि गोरायुं ड : सादानन्द दासआ बुङोदि - फरायसालिमाया गासै मोन 11 सेथि बान्था आरो मोन 7 नैथि बान्थाखौ मोन्नो हादों । फरायसालिमानि हान्जाखौ लेक्सारार धरमेन्द्र दास आरो बिक्रम रनजय रायआ दैदेनदोंमोन । " देरहागिरिफोरा सेपतेम्बर दानाव गुबै गुवाहाटी मुलुग सोलोंसालिनि Youth Festival आव बाहागो लागोन " गोरायुं ड : सादानन्द दासआ बुङो ।

अबायपुरि फरायसालिमाया साबसिन बिमुं मोन्नो हायो

गुवाहाटी , अक्टबर 25 : दिनै गुवाहाटी नोगोरमानि स्रिमन्ट संकरदेव खलाकेट्र आरो ज्यति चिट्रावानआव 7 सान गोवाल समनि हाबाफारि लानानै आसाम सरकारनि हेफाजाब होनायाव 2 थि गुवाहाटी हादोरनांआरि सावथुन मेला एबा Guwahati International Film Festival ( GIFF - 2018 ) खौ ज्यति चिट्रवाननि दैदेन्नायाव ड : भुपेन हाजरिका रिजिनेल फ्लिम एन्ड टेलिभिसन इन्सटिटिवजों लोगोसे खुंफुंनाय हाबाफारिआ जागायबाय । बेखेवनाय हाबाफारि बादियै सावथुन दिहुनगिरि आरो गासै 12 खेब हादोरारि बान्था मोनगिरि जाहनु बरुवा बिथांनि सावथुन 'Broken Window' सावथुनखौ दिन्थिफुंनानै होगोन । फारसेथिं जोबथि हाबाफारि बादियै महामद टायपुर उड्डिननि सावथुन 'Black Crow' खौ दिन्थिफुंनानै होगोन । बे बोसोरनि सावथुन मेलायाव गासै मोन 100 निबो बांसिन हादोरारि सावथुन आरो हादोरनांआरि सावथुनफोरखौ दिन्थिफुंनानै होगोन होन्ना मिथिनो मोन्नाय जायो । 2017 माइथायनि गिबि सावथुन मेलायाव गासै मोन 72 मुंदांखा सावथुनफोरखौ दिन्थिनाय जादोंमोन होन्नाबो मिथिनो मोन्नाय जायो । बे बोसोरनि GIFF - 2018 आव गासै मोन 70 सावथुन दिहुनगिरि खम्पानिफोरजों लोगोसे फावखुंगुर आरो फावखुंग्रिफोराबो बाहागोलानायजों लोगोसे गुबुन गुबुन हादोरफोरनि अम्बासादर बिथांमोनहाबो गुबुन गुबुन आयदाफोरखौ लानानै बाहागो लागोन होन्ना खौरां मोन्नाय जायो । GIFF - 2018 आ हादोरनि Act East Policy खौ नोजोर होनानै भारत सरकार आरो आसाम सरकारनि हेफाजाबाव सा - सान्जा खना हादोराव थानाय समायना रमायना मिथिंगा आरो हारिमुखौ मोजां मोन्नानै गासै मो 10 गुबुन गुबुन हादोरफोरा बाहागो लागोन आरो गाव गावानि सावथुनफोरखौ दिन्थिफुंगोन होन्ना मिथिनो मोन्नाय जायो । बे हाबाफारिआव लाटिवा हादोरनि मोन्नै सावथुन आरो क्रोएसिया हादोरनि मोन 1 सावथुनखौ गिबियै दिन्थिफुंनानै बेखेवगोन । ऑरजेनटिना , कमबदिया , लिटुनिया , भारत , इउ . के , ब्राजिल , आरो टायलेन्ड हादोरफोरनिफ्रायबो सावथुन दिन्थिफैगोन होन्ना खौरां मोन्नाय जायो । माखासे हादोरनांआरि सावथुन जाय सावथुनखौ GIFF - 2018 आव दिन्थिफुंगोन बोफोरो जाबाय - A Ciambra , A Family , All the Dreams in the World , Amok , Appendix , टायबेदनिफ्राय Ballad , Barbaram Bhuban Majhi , Bilu : A Demon Within , Birds Are Singing in Kigali , Comic Sans , Cuernavaca , Daybreak , Dede , Denmark , आरो Disappearance । हादोरसानि गिबि मनट्री सरबानन्द सनवाल बिथांआ बे हाबाफारिखौ दिनै बेखेवगोन ।

2 थि गुवाहाटी सावथुन मेलाया दिनैनिफ्राय जागायबाय

गुवाहाटी , जुलाइ 4 : बर फिलीम " नोंनि थाखायनो " सुथिं खालामनाया जोबनायनि लामायाव आरो इडितिं जोब्लानो थाबैनो ओंखारसिगोन होन्नानै दायरेक्टर आरो Script लिरगिरि रजेन नार्जारिया बुङो । फिलीम " नोंनि थाखायनो " सुथि खालामनाया जोब्बाय नाथाय मेतायनि गेजेर ससेआव थालांनायखौ सुथि खालामफिनदों । " नोंनि थाखायनो " नायजाबानो Bodo Cine Producer Association नि गिबि खेबनि थाखाय दिहुन्नाय जागोन लोगोसे गोदान आरो गोजाम फावखुगिरिफोर ओंखारनाय फोरखौ गोसो बोनो थाखाय Association आ बोसोरफ्रोमबो बर' फिलीमखौ दिहुनलांबाय थागोन होन्ना बिथांआ फोरमाइबावो । " नोंनि थाखायनो " फिलीमा जाफुंसारगोन मानोना सुथिंनि समाव गोबां जेंना जेंसिफोरखौ जुजिनानैब्लाबो फोजोब्बाय आरो फावखुंगुरफोराबो गोबां खस्त खालामबोदों होन्ना बिथांआ बुंबावो । 3 जुनखालि सिरां जिल्लानि सिंबागानाव BTC नि WPT & BC मनट्री चन्दन ब्रम्हआ खेमेरानि मोखांखौ खुलिनानै सुथिखौ बेखेवदोंमोन । बेखेवनाय हाबाफारियाव BTC नि Deputy Chief काम्पा बरगयारि आरो BTC , आगुनि बुंथिगिरि पानिराम ब्रम्ह , दुलाराय बर' हारिमु आफादनि लेङाइ आफादगिरि जगेस्वर ब्रम्ह , आरो Bodo Cine Artistes Association नि आगुनि आफादगिरि बिकास बसुमतारि बिथांमोनहा बाहागो लादोंमोन । आरतिस बिथांमोनहा जाबाय फारियै - बिग्राय , समायना , सिमफोल , बिकास , इसा , मनजिल , सुबारना , जनालि , जोंमा , बिसोवाल आरो गुबन गुबुन ।

बर' सावथुन " नोंनि थाखायनो " आ ओंकारनायनि लामायाव

गरेस्वर , जुलाइ 16.12 जुलाइनिफ्राय 22 जुलाइसिम बेंखक आव सोलिफुबाय थानाय बुहुम मडेलिं बादायलायनायाव बडलैंडनिफ्राय धोरोम खुंगुर सर्गियारिआ बाहागो लादों । Mister Global 2018 जों खुंजानाय बे बादायलायनायाव गासै मोन 40 हादोरफोरनि बादायारिफोरा बाहागो लादों । भारत हादोरनि जानानै धोरोम खुंगुर सर्गियारिआ आसाम हादोरसानि बडलैंड हालामनिफ्राय बाहागो लाहैयो । बिथांनो भटनि गोनाथि जादों बेनिखायनो बिथांखौ भट होनो थाखाय Mister Global नि बिलाइआव थांनानै Like & Comment होनो थाखाय बयखौबो खावलायहरबाय ।

धोरोम खुंगुर सर्गियारिआ बुहुम मडेलिं बादायलायनायाव बाहागो लादों

ककराझार : क'क्राझार जिलानि सिङाव थानाय बेलगुरि गामिनि सुमाल गयारिनि फिसाजो मिस सुयेटि गयारिआ North East Junior Beauty Contest 2018 नि बादायलायनायाव नैथि फारिलायनि बान्थाखौ मोन्नो हायो आरो Miss Junior North East India 2018 बिमुंखौ मोननो हायो ।

सुयेटि गयारिआ Miss Junior North East India 2018 बिमुं

मुम्बाइ : प्रियंका चप्राया आमेरिकानि मेथाय रोजाबगिरि निक जनास आरो बिथांनि बिमा - बिफाखौ मुम्बाइआव बरायबाय । खौरां मोन्नाय बादिब्ला प्रियंका चप्रा आरो निक जनासनि सोमोन्दोनि गान्थि खानो थाखाय बिथांआ भारत फार्से दावबायबोदों । निक जनासआ गोसोम गाबनि सि आरो सनानि माला गानदों लोगोसे आखायाव बेक लादों जानो हागौ मुम्बाइआव थानाय लन्दन स्टरआव प्रियंकानि थाखाय Engagement Ring बायनो थाखाय थांखि लादों । बिथांआ मुम्बाइनि चिट्रापटी सिभाजी इटारनेसनेल उरां बाग्रानिफ्राय गावनि बिमा देनिस आरो बिफा केभिन जनासजों लोगोसे ओंखारफैदों । रैखाथि हान्जाफोरजों लोगोसे गोबां बिथांमोनखौ मोजां मोनग्रा सुबुंफोरा बिथांनि फैनायखौ मोजां मोन्नानै " Welcome to India , Nick " होन्नानै होस्रिखावदों आरो बरायदों । खौरां मोन्नाय बादिब्ला जेब्ला प्रियंका चप्रानि बिमा माधु आरो फंबाय सिद्दार्तआ निकखौ लोगो हमगोन अब्ला सनिबाराव सानैजों सोमोन्दोनि गान्थि खानाय हाबाफारिखौ लागोन । हादोरारि खौरां बिजोंनि गेजेरजों मिथिनाय बादिब्ला थानाय दानाव प्रियंका चप्रानि जोनोम सान फालिनायाव बिसोर सानैजों लोगो हमनानै गान्थि खानानै दोनदोंमोन नाथाय आगुनि 'Miss World' मोनगिरि प्रियंकाया बे बाथ्राखौ दोनखोमानो नाजादोंमोन । फार्सेथिं रभिना टन्दननि ससियेल मेडिया इंस्ताग्रामआव मुसुखा फोसावनायनि गेजेरजों फारफ्रोमबो जायगाफोराव सानैनि खौरांआ गोसारलायो । मख'नो गोनांदि , थांनाय दान मोन्नैआव निकनि भारत फार्से दावबायबोनाया केबनै जाबाय । बिथांआ थानाय जुन दानाव केबसे फैनानै प्रियंकानि बिमा - बिफा आरो जाथि - खुर्माफोरखौ लोगो हमदोंमोन , लोगोसे फाउखुंग्रि पारिनिटी चप्राखौबो गवा हादोरसायाव लोगो हमदोंमोन । बावैसो खौरां मोन्नाय बादिब्ला बिथांआ भारतनि गान्थि खानाय नेमखान्थिजों हाबानि गान्थि खाबाय होन्ना खौरां मोन्नाय जायो । बिथांनि गोदान जिउ , गोदान संसारखौ मिथिनानै गोबां फाउखुंगुरफोरा गोजोनग्लायनाय जासिहरदों । https : / / twitter . com / realpreityzinta / status / 1030724860215869440

प्रियंका आरो बिमा - बिफाया आमेरिकानि निक जनासखौ बरादों

गुवाहाटी : बर' सावथुन मुलुगनि मुंदांखा , स्वपन कुमार ब्रम्हआ बर' सावथु जौगानायाव गोबां बिहोमा होबोगासिनो दं । बिथांआ गोबां बर' सावथुन फारियै लाजिबा खाजि गोमायो , बावैसो सिगां हगारनाय आं बर' आरो गोबां गुबुन गुबुन सावथुनफोर लिरबोबाय आरो फाउ खालामबोबाय । दासान्दि बिथांनि आइ . लाव . इउ सावथुनि सेबखांनाय कामानिफोरा सोलिगासिनो दं होन्ना बिथांनि मोखां बिजाबनिफ्राय खौरां मोन्नाय जायो । बिथांआ फोरमायदोंदि , आइ . लाव . इउ ( I Love You ) सावथुआ ओरैबादि सावथुन जाय सावथुनाव स्नि ( 7 ) बोसोरनि उनाव मुंदांखा फाउखुंगुर राजिब ब्रम्हआ फाउ खालामगोन । बिथांआ बुंबावदोंदि , आंनि जेसेबां सावथुन दं , आं फाउ खालामबोजोबदों नाथाय बे मोनसे सावथुनखौ Direction होनानै मोजांसिन खालामनो थाखाय फाउ खालामाखै होन्ना बिथांआ फोरमायो । बिथां ब्रम्हआ फोरमायबाविद , आइ . लाव . इउआ ओरैबादि सावथुन जाय सावथुनाव Action गैया / बुलायनाय गैया , बुलायनायखौथ बाद हो फंसेबो सोबानाय गैया , जेसेबां आं सावथुन बानायबोदों गासैबो बुलायनाय दंजोबो जायखौ राज्यो राजाफोरा अनसायबोदों होन्ना बिथांआ बुङो । बुलायनाय गैयि आरो सोबालायनाय गैयि सावथुनखौ राज्यो राजाफोरनो नायनानै रंजाखांनाय लाबोनो होन्नानै राज्यो राजाफोरनि अनसायगोनखौ मजिं थिबाय होन्ना बिथांआ बुङो ।

स्वपन कुमार ब्रम्हनि आइ . लाव . इउ सावथुन

ख : खामानि मावनांला - दांनांला , गायनांला - फुनांला , सौनांला - खुनांला , सिबनांला - सुनांला , फिसाबो खांला , जोथोनबो लानांगौ गैलिया , समखौ माब्रै बारहोगोन बारहोआ गोसोफ्रा नांआ - फांआ सान्नाया बारा जालांबाय नालाय . . . । ओंखायनो गाज्रि गाज्रि बिथिंआ बारा जाबाय । माबा मोनसे दाय गोनां खामानि मावब्ला गोदोनिबादि नखर नारग्लुंनायबो गैला नालाय । क : आगुनि समफोराव हौवाफ्रा बिहारि / हिन्जाव गदाय लानायबादि हिन्जावफ्राबो हौवा गदाय लानाय खान्थि दंनायब्ला जोंनाव मा जाबावगौमोनथाय . . . । ओरैनो आयजोफ्रा गोबांसिन फालांगिरि , कनट्रेक्टर , साख्रिआवला , जाफैनो नागिरबाय . . . । फिसाय गोनां हिन्जावफ्रासो माथो खुरियासिन जालांखो होमबा ? ख : नंनाया नंगौ . . . । बयबो बुंग्रा जाबाय . . . । मटर गारि बाइकनि सोलाय हिन्जावफ्रासो बांसिन गोमाग्रा जाबायनो . . . । गान्नाय जोमनायाबो सिख्लाफोरखौ मा बुंबावनो . . . । हाबा जानाय , बुरि - बुरिआसो बांसिनसुरिदार , लंपेन्ट , गानग्रा जालांबाय . . . । मा जानो नागिरखो . . . । खानाय फेजानायावबो बिसोरसो बांसिनसै , बिउटि पार्लाराव खेबबैसे हाबो सोरबा सोरबा हिन्जावफ्रा खानाय गुलाय लांबायनो । क : बे गोदो सुरिदार गान्नायखौ हासिग्रा खुग्रा बै समनि मावथिफ्रा दिनै नुथायखौ नुयोब्ला मा सानो , गावसोरसो मिथिसिगौ । हारिनि हारिमुखौ लाखिनोसो मावदोंमोन बिसोरबो . . . । ख : गैया . . . बिसोरनाबो सोरनाबा सोरनाबा सुरिदारसो गानग्रा जालांबाय . . . । हारिनि मावनायावबो मोजांबो , गाज्रिबो . . मा बुंबावनो । क : हारिनि माकासे गाज्रि बिथिंखौ दबथायनो सोर मावनो दावगाबोबावगोन जाखोलै बेबादि समाव . . . । ख : बेनोथ' गेदेर सोंथि . . . । बयहाबो रां रोहो रोहो जाबोनो हमबाय . . . । खाथिआव सोरनिखौबा गाज्रिखौ नुफ्लांनानै सोरनिबा बायजो हादतआव दाय मावदोंब्ला सोर मिथिबावनो बे हाइ - टेक मुगायावलाय . . . । लिरगिरि . . . . गान्द'ला बि

हाव हाव द'त क'म

बुहुमनि सावथुन मुलुगनि गेजेराव हिन्दी सावथुन बलिउदनि हाथर्कि अक्सय कुमार आरो सलमान खान बिथांमोनहा 2018 माइथायनि बांसिन रां खामायग्रा टप - 10 नि फारिलाइआव गाखोनो हायो । सनानि बान्था मोनगिरि अक्सय कुमार बिथांआ 40.5 मिलियन दलार मोन्नानै फारिलाइनि 7 थि फारिआव थानो हायो आरो सलमान खान बिथांआ 38.5 मिलियन दलार मोन्नानै बुहुमनि 9 थि फारिलाइआव थानो हायो । बुहुमनि फारिलाइनि मादाव 35 बोसोर सावथुन मुलुखआव थाबोनाय हलिउदनि हाथर्कि जियर्स क्लनेय बिथांआ जुन दाननि 2017 माइथायनिफ्रय 2018 नि जुन दानसिम गासै 239 मिलिय दलार मोन्नो हानानै जौसिन फारिआव थानो हायो , फरबेसआ मिथिहोयो । 2018 माइथायनि टप - 10 बांसिन रां खामायग्रा फाउखुंगुरफोरखौ गाहायाव होनाय जाबाय https : / / twitter . com / Forbes / status / 1032315220134453256

बुहुमनि मादाव बांसिन रां खामायग्रा फावखुंगुर टप - 10 नि फारिलाइआव अक्सय कुमार आरो सलमान खान

गुवाहाटी , अक्टबर 13 : गोग्गाथाव बाथ्रादि , आसामनि टोनि देउरि बसुमथारि बिथांआ माराटी रावनि गिख्रंथांव ( Horror ) सावथुन ' लापाच्चापि 'आव उन्नि देंखोखौ होनायनि थाखाय 2018 माइथायनि Jio Filmfare Award एबा बान्थाखौ मोन्नो हायो । बसुमथारि बिथांआ बान्था मोन्नायखौ गांवनि लोगो देखो बोसोनगिरि रन्जन पात्नायक आरो उटकार्स धथेखार बिथांनो खौरां होरो । मुंदांखा गिथार दामगिरि आरो देखो सुजुगिरि मुम्बाइ नोगोरमायाव थागिरि बसुमथारि बिथांनि देंखोफोरा गासिबो सान्नानै लानाय ( Imagery ) । बिथांआ सिगांबो असमिया सावथुन " दुरनिर निरला पुजा " याव उन्नि देखोखौ होनानै सावथुना बान्था मोन्नो हादोंमोन । बिथांनि फालांगिनि थाखाय दिहुन्नाय " लकेल कुं फु " आरो " लकेल कुं फु 2 " आबो सावथुन मोजांमोनगिरिफोरजों जोबोद अन्साय जादोंमोन लोगोसे " माइना आरो एटेरिक्स " सुंद' सावथुनाबो मुम्बाइआव गोबां सुबुंपोरनि गोसो बोनो हादोंमोन होन्ना मिथिनो मोन्नाय जायो । बिथांआ बलिउदनि सावथु फारियै दंगल , भाले मान्चि राजु , पुने 52 आरो बायदि बायदि सावथुनफोराव देंखो होबोबाय होन्नानै मिथिनो मोन्नाय जायो । बिथांनि माराटी सावथुन ' लापाच्चापि 'आनो भारतनि मादाव गिबिसिन सावथु जाय सावथुनखौ हैदोरनांआरि सावथुनफोरनि कम्पानि जोरै Blooklyn , Hudson आरो Madrid International जों अन्साय जादों ।

टोनि बसुमथारि बिथांआ बलिउट सावथुननि Filmfare बान्थाखौ मोन्नो हायो

Kokrajhar : गोलाव द' बोसोरनिबो बारा सम सोमावसारनाय , जारिमिनारि खारिथि आरो गुबुन गुबुन आयदानि सायाव मोनसे सावथुन बिहोमा होलांनो थाग थियारि जादों । मख'जाथावदि बर' डकुमेन्ट्रि " दि बर' - फाइड फर आइडेन्टिटि " मुंनि सावथुनखौ आसाम गुवाहाटीनि फिसाजो अनामिका बसुमतारी आरो मुम्बाइनि निसान्त बालगबिन्दनि नाजानायाव सावथुनखौ दा बावैसो साननि गेजेरावनो दिन्थिनाय जासिगोन । मैया अदेबानि बृहस्पतिबार खालि कक्राझार प्रेस क्लाबाव सावथुननि महरगिरि हान्जा ( Film Artists Team ) या मोनसे सावराय जथुम खुंफुंङो । खौरांगिरिजों जानाय मुगा मुगि बुब्लियाव सावथुननि बिथोनगिरि ( Director ) आरो लिरगिरि ( Script Writer ) अनामिका बसुमतारी बिथाङा फोरमायना बुङो बे सावथुनखौ बानायनो थाखाय गोलाव 6.5 बोसोर सम गुवारै बिजिरसंनाय ( Research ) जादोंमोन । जेराव गुबुन गुबुन बिजाब बाख्रि ( Library ) , डकुमेन्ट , रेकर्ड , आर्काइभ , खौरांलाइ ( Newspaper ) आरो इन्टारभिउनि मदद लाग्रोनाय जादोंमोन । मख'जाथावदि थागिबि बर' हारिनि राव हारिमु दोहोरोम समाजखान्थि आरो जारिमिनारि सोमावसारनायनि सायाव सावथुनखौ थाम थिम खालामनाय जादों । जेराव बर' हारिनि रांखान्थियारि , राजखान्थियारि थामोन्था आरो मोनथायखौ जारिमिनारि रैखाथि होनाय थांखिया बेरखांदों । लोगोसे जारिमिनारि समनि आगोल ( Pre Historic ) निफ्राय दासिमनि राजखान्थियारि सावगारि ( Present Political Scenario ) खौ बिथा खालामनानै महर होनाय जादों । 1847 माइथायाव ब्रिटिस हादोरमानि नोगोरारि पाअ'निर नेसारिलिष्ट आरो इथन'लजिष्ट बि इद्स हडसना भारत हादोराव हाबफैनानै गावनि लिरनाय बिजाबाव फोरमाय हरदोंमोन दि बर' , कच आरो डिमासा माहारिखौ बर'नि सोलायै सिगांनि समाव बड' होन्ना गाबज्रिदोंमोन । गाहायै बर' हारिनि सुबुंखौ सिनायलायनो थाखाय बड' होन्ना मिथिनाय जादोंमोन । मख'जाथावदि सा - सानजा हादोरसानि दाब दाब जायगायाव गोसारजानानै थानाय बर' ट्राइबेल माहारिनि राव ( Language ) , जानाय लोंनाय हुदा ( Food Habits ) , गान्नाय जोमनाय ( Dressing Sense ) , दोहोरोम ( Religion ) , दोरोङारि नेम खान्थि ( Traditional Custom ) बायदिया आबुंङै आलादा महरनि । लोगोसे बिथोनगिरि अनामिका बसुमतारी बिथाङा बुङो दि बर' गोगोम हालामाव गोबां गुबुन गुबुन सुबुं हान्जाया हाबफैनानै आयेन बेरेखायै हा आवथेबाय एबा गावनि आवथायाव लाखांबाय । जायनि थाखाय दिनै बर' समाजा गावनि राव , थुनलाइ , हारिमु दोहोरोमनि थामोन्था ( Existence ) आरो रैखाथि होनायाव समखिखांनाय फैदों । गावनि सिनायथियाव अल'खद नुजाफैदों । जायखि जादोला मानो बर' हारिनि साफ्रोमबो सुबुंआ बेबादि दुखुनांथाव हालोदखौ गोसो गोर्बोजों मोनदांनाइ फैयाब्ला समाजारि ( Social ) , रांखान्थियारि ( Economically ) , राजखान्थियारि ( Politically ) आरो सोलोंथायारि ( Educationally ) बिथिङाव गावखौनो - गाव फोजौखांनो हानाय नङा । बेबादि जिंगासिनांगौ बाथ्रायाव बर' फिसाया खौसेथिनि दौलेंजों सांग्रांथि लाबोनो हायाब्ला समनि फाखनाव गावस्रांनाय लाबोगोन होन्ना फोरमायो । मख'जाथावदि आसामनि फिसाजो अनामिका बसुमतारी बिथाङा गोदान दिल्लीआव थानाय नयदानि एसियान एकादेमीनि सोलोंथाइ लानाय टेलिभिसन आरो फ्लिम प्रडाकसननि डिप्लमा आवथेगिरि । सावथुन मुलुगाव आगान होनायनि सिगां बिथां बसुमतारिया गुबुन गुबुन बिथिङाव खौरांगिरि आरो डाइरेक्टर महरै खामानि मावलांदोंमोन ।

बर' डकुमेन्ट्रि 'दि बर' - फाइड फर आइडेन्टिटि' सावथुनखौ थाबैनो सावथुन फैसालियाव दिन्थिनाय जागोन

क'कराझार , सेप्तेम्बर 11 : थांनाय रबिबारनि मोनाब्लिआव रामपलबिलाव थानाय रुपनात ब्रम्ह गेलेग्रा फोथाराव ग्रान्ट प्रिमियार दिन्थिनायजों लोगोसे बेखेवजानाय क'कराझार जिल्लानि आर . बि प्रडाक्सनजों दिहुन जानाय 'अन्नाय आरो जिउ बावनाय' बिमुंनि सिङाव ' अन्नाय ' सावथुना सावथुन मोजां मोनगिरिफोरनि अनसायनाय मोनदों । बे सावथुनानै आर . बि प्रडाक्सननि थामथि सावथुन आरो गिबिसिन खोला भारतनि बोसोनगिरि ( Director ) जों दिहुन जानाय होन्ना खौरां मोनो । बेखेवनाय हाबाफारिआव सोनाब क'कराझारनि एम . एल . ए रबिराम नार्जारि , बि . टि . ची खुंथायनि MCLA जतिन्द्र ब्रम्ह आरो क'कराझार जिल्ला पुलिस एस . पि राजेनसिं बिथांमोनहाबो बाहागो लादोंमोन आरो हाबापारिआव जौसांआव मोसानाय हाबाफारिबो लादोंमोन होन्ना खौरां मोन्नाय जायो । रिया ब्रम्ह एबा आर . बि प्रडाक्सनजों दिहुन जानाय अन्नाय सावथुनखौ बाक्सा जिल्लानि पंकज लाहारि लिरदों आरो राजा नार्जारि बिथांआ बोसोन होदोंमोन होन्ना खौरां मोन्नाय जायो । सावथुनाव गुबै रल लागिरि हिसाबै लिंसार , फुजि , रिया , उइंकल , थाक्लाय , राजस्रि , एकलब्य , फोजाखां आरो खमलेसर बिथांमोनहा बाहागो लादों होन्नानैबो खौरां मोनबावनाय जायो ।

अन्नाय सावथुना सावथुन मोजां मोनगिरिफोरनि अनसायनाय मोन्दों

गुवाहाटी , अक्टबर 15 : सनिबारनि मोनायाव , मुंदाखां मेथाय रोजाबगिरि जुबिन गार्ड आरो बिथांनि बिसिखौ लानानै मोखां बिजाबनि गेजेरजों नंखाय खोथा बुंनायनि दायआव हजाय जिल्लानि चोक जिटुमनि गगय बिथांखौ खायो । सोमोनांथांदि जिटुमनि बिथांआबो सासे जुबिन गार्डनि मेथाय मोजांमोनगिरि ख्लाबनि सोद्रोमासो । खौरां मोन्नाय बादिब्ला दायनिगिरि जिटुमनि बिथांआ गुबुननि ( लुइट कुमार बर्मन ) मोखां बिजाबनि एकाउन्टखौ खुलिनानै बिथांआ 8 अकेटबराव साबजाथावै बाथ्रा बुंदोंमोन । फारसेथिं जेब्ला लुइट कुमार बर्मना गावनि एकाउन्टखौ गुबुना बाहायगासिनो दं होन्ना मिथिनानै पल्टन बाजारनि पुलिस थानायाव FIR होदोंमोन । बेबादिनो जुबिन गार्डनि बिसाआबो दिस्पुर पुलिस थानायाव FIR होदोंमोन ।

मोखां बिजाबनि गेजेरजों नंखाय खोथा बुंनायाव सासे सुबुंखौ खायो

हादोरनि देरसिन मेथाइ रोजाबगिरि भारतरत्न लता मंगेशकारखौ सोलेरनि हां लानायाव एसे खस्थ मोन्नायखौ मोनथिनानै 11 नबेम्बरनि फुंआव मुम्बाइनि ब्रिस केण्डि देहा फाहामसालियाव थिसन्नाय जायो । बिथांखौ गागि सावस्रि बिफाननि बोसोनगिरि ( Senior Medical Adviser ) ड° फारुक इ उदवादीनि सुबुरुन होलांनायाव देहा फाहामथाइ ( Treatment ) सोलिगासिनो दं । बिथां गेदेमा मेथाइ रोजाबगिरिखौ हराव थोंजोङै लाबोनानै आइ सि इउ खथायाव थिसन्नाय जायो आरो दायो बिनि हालोदा थिगानो दं होन्ना खौरां बिजोंजों फोरमायदों । मख'जाथावदि बैसोगोरासिन मेथाइ रोजाबगिरि भारतरत्न लता मंगेशकारा 28 सेप्टेमबराव 90 बोसोर बैसोयाव आगान होयो । गेदेमा मेथाइ रोजाबगिरि भारतरत्न लता मंगेशकारनि दुइसिन बिनानाव उसा मंगेशकार बिथाङा देहायारि लोरबांथि सायाव बुङो दि भाइरेल सन्देरनायनि बेरामाव गोलैदों आरो मंगलबाराव नख'राव लाबोनाय जागोन होन्ना मिथिहोयो । दासिमावबो बिथाङा देहा फाहामसालियाव फाहामथाइ सोलिगासिनो दं होन्ना मोनथिनो मोननाय जादों । बिथां गेदेमा मेथाइ रोजाबगिरि देहा सावस्रि गाहाम हामलायथि बावहरनानै अनसाइगिरि आरो गुबुन सासे मेडिया ष्ट्रेटेजिष्ट अनुषा स्रिनिभासन आयार बुङो दि बिथांआ भाइरेल सन्देरनायनि बेरामाव भुगिदोंमोन । देहा सावस्रि हालोदखौ नोजोर लाखिनानै गुबुन बेरामा जाहाथे लोरबां नाख्रेबनाय देहायाव गाग्लोबनो हाया बेनि थाखाय एन्टिबायटिक नायबिजिरनाय जादों । बिथांनि देहा सावस्रिया थाबनो गाहाम जाथों हामब्लाइथिनानै इसोरनि खाथियाव आर'ज गाबहरो । हादोर जों गुबुन हादोरावबो गुबुन गुबुन खना खनलायाव मिलौदो देंखोनि गेजेरजों गासैबो थाखोनि सुबुं अनसाइगिरि राज्यो - राजानि गोसोखौ गाहाम अन्नाय आरो सिबिनाय आवग्रिनानै स्नि जौथाइनिबो बारा सम हिन्दी जों गुबुन गुबुन हारिनि मेथाइ बिहोमा होलांदों । दादा साहेब बान्था आवथेनाय मेथाइ रोजाबगिरि भारतरत्न लता मंगेशकारनि देंखोयाव 30 मार्चाव भारतारि फाइखि थुलुंगाखांनाय मेथाइ सुगन्ध मुसे इस मिट्टी की आव बिहोमा होलांदोंमोन । लोगोसे 75 बोसोर बैसोआव बिथां गेदेमा मेथाइ रोजाबगिरिया 2004 माइथायाव " भिर जारा " एलबाम बिहोमा होलांदोंमोन ।

गेदेमा रोजाबगिरि लता मंगेशकारनि भाइरेल सन्देरनायखौ फाहामखांना दिनै नख'राव लांगोन

दिपु , फेब्रुवारि 20 : कार्बि आंलं जिल्लानि दिपु ओनसोलाव थानाय टारालांस'नि कार्बि पिपल्स हल ( कार्बि नब्लां ) आव गासै सानबानि हाबाफारि लानानै कार्बि लाइमोन फोर्बो एबा Karbi Youth Festival ( KYF ) आ मंगलबाराव खुंफुंजाबाय । खौरां मोन्नाय बादिब्ला बे फोर्बोआव कार्बि हारिनि हारिमुखौ दिन्थिफुंनायजों लोगोसे लाइमोनफोरनि मोसानाय मुसुरनाय आरो दामनाय देनायफोरखौ दिन्थिफुङो होन्ना मिथिनो मोन्नाय जायो । फोर्बोनि जोबथा सानाव कार्बि हारिमुनि बायदि रोखोमनि बादायज्लायनाय , औवा बिफांजों अर सुनाय आरो बादायज्लायनायाव बाहागो लानानै देरहासार जानाय सुबुंफोरनो बान्था रान्नाय हाबाफारिखौ लादोंमोन होन्ना मिथिनो मोनबावनाय जायो ।

कार्बि लाइमोन फोर्बोनि फर्डाया गोग्लैबाय

क'कराझार , डिसेम्बर 14 : थांनाय 9 डिसेम्बरखालि गुवाहाटी लछिराम बुरवा सदनआव जात्रा चि आ असम साहित्य सभानि जुथायै बान्जायनायाव खुंजानाय गा 4 थि पुर्बरंग माहारियारि फावथाइ फोर्बोआव क'कराझारनि मुंदांखा महरगिरि आरो बिथोनगिरि जयन्त नार्जारिआ बाहागो लाहैनानै समरात निलकमल ब्रम्ह लिरलांनाय " बुथुवा थुंग्रि " नायजाबसाखौ हारसिंनो गेलेनाय थुनफावथाय दिन्थिनानै गोबां बाख्नायनाय मोनबोनो हादों । बे फावथायखौ बिथांआ गावनि राफोद रोंगथि , नाजानाय आरो गुनजों बयखौबो गोसो बोनो हाथाव रोखोमै दिन्थिफुंनो हादोंमोन । बे सुंद' फावथाइखौ महर सुजुनायजों लोगोसे बिथोनखौ होदोंमोन जयन्त नार्जारिआनो आरो देंखोखौ सुजुदोंमोन देतसुं ब्रम्ह आरो देब ब्रम्ह मोनहा । फारसेथिं टेकनिकल आयदायाव मदद खालामदोंमोन धोरोम राज ब्रम्ह आरो बिक्रम बसुमथारि मोनहा । बे माहारिआरि फावथाय फोर्बोआव हादतनि सोनाब बेंगल , उरिछा , मध्य प्रदेस , त्रिपुरा बायदि बायदि राज्योनि दिन्थिगिरिफोराबो बाहागो लाफैदोंमोन । बेफोर फावथुन हान्जाफोरा बायदि रोखोमनि दिन्थिदोंमोन आरो बेनि गेजेरावनो जयन्त नार्जारिनि थुनफावथाइ दिन्थिफुंनाया गोबांनि गोसोखौ बोनो हानानै नार्जारि आरो बिथांनि दोलोआ मान बावनायबो मोन्नो हायो ।

पुर्बरंग' फावथाइ फोर्बोआव 'बुथुवा थुंग्रि' दिन्थिफुंदों जयन्त नार्जारिआ

गुवाहाटी , नबेम्बर 8 : आमिर कान , अमिटाव बच्चान , फाथिमा चाना सोयक आरो केट्रीना कायब फाव खालामनाय सावथुन 'ठग्स ऑफ हिन्दोस्तां' सावथुनखौ दिनै दिन्थिफुंबाय । बे सावथुनखौ भिजया क्रिस्ना आचार्य बिथांआ बोसोन एबा डायरेक्सन होदोंमोन । जाय सावथुनाव रंजानाय , दावहा बोर्ला गावनाय बायदि बायदिफोरा बेरखांदों । बे सावथुनाव 1795 गोजाम समखौ गोसोखांनानै सावथुननि गेजेरजों फावखुंग्रिफोरा बेरखांहोनो नाजादों । आमिर कान बिथांआ ठग्स एबा पिरेतनि रलखौ लादों जायखौ फिरांगि माल्ला होन्नानै बुंनाय जादों । अमिटाव बच्चान बिथांआ ठग्सनि खामान्डार रलखौ लादों जायखौ खुदाबांक्च आजाद होन्नानै बुंनाय जादों । फाथिमा चाना सोयक बिथांआ दावहारु रलखौ लादों आरो बिथांखौ झाफिरा होन्नानै बुंनाय जादों । " ठग्स ऑफ हिन्दोस्तां " सावथुनखौ 1839 माइथायव मिदोवस टायलरनि लिरनाय गांसे बिजाबनिफ्राय लानाय जादों जाय सावथुनाव बेरखांनाय आखुथायफोरा सैथो आरो थार । बे सावथुनआव 19 थि जौथायनि समाव ब्रितिस आरो भारतारिफोरजों जानाय जाथायफोरखौ बेरखांहोनायखौ नुनो मोन्नाय जादों जाय सावथुनखौ दिहुन्नो थाखाय गासै 300 कौटी रां बाहायनो गोनां जादोंमोन । फारसेथि बेसेबां रां खामायनो हायो बेखौ उनावसो मिथिसिगोन । दानिया फैदो 'ठग्स ऑफ हिन्दोस्तां' सावथुननि सोमोन्दै सावथुन मोजां मोनगिरिफोरा मा मा बाथ्रा बुंदों नायनि - https : / / twitter . com / ieEntertainment / status / 1060444019392761857 https : / / twitter . com / ieEntertainment / status / 1060433156820606976 https : / / twitter . com / taran _ adarsh / status / 1060410082377093120 https : / / twitter . com / taran _ adarsh / status / 1060410082377093120 https : / / twitter . com / taran _ adarsh / status / 1060410489644040192 https : / / twitter . com / SumitkadeI / status / 1060410602789601280 https : / / twitter . com / rohitjswl01 / status / 1060421688263917568 https : / / twitter . com / ashwani19feb / status / 1060399637301878784

अमिटाव आरो आमिरनि सावथुन 'ठग्स ऑफ हिन्दोस्तां' खौ सावथुम मोजां मोनगिरिफोरा बायदि बायदि बाथ्रा बुदों

क'कराझार / गुवाहाटी , नवेम्बर 28 : मोजां मोन्नाय आरो जिउ बावसोमनायनि ( Love and Sacrifice ) सायाव क'कराझार जिल्लानि रिया ब्रम्ह सावथुन दिहुनगिरि एबा आर . बि प्रोडाक्शनजों दिहुनजानाय " अन्नाय " मुंनि बर' सावथुना गुबुन गुबुन ओनसोलफोरनि सावथुन मोजां मोनगिरि बिथांमोनि अन्सायनाय मोनदों । खौरां मोन्नाय बादिब्ला " अन्नाय " सावथुनखौ बंगाइगांव जिल्लायाव थानाय जल्ली मेक्श चिनेमा थियाटाराव 23 नवेम्बरनिफ्रायनो दिन्थिफुंदों आरो सावथुनखौ नायनो थाखाय गोबां सावथुन मोजां मोनगिरिफोरा थुबुर जादों । माखासे सावथुन मोजां मोनगिरिफोरा चिनेमा थियाटार सिङाव हाबनो थाखाय टिकेट मोनैनि जाहोनाव दुखु मोन्नानै न' फारसेबो गिदिंलांफिननांदों होन्ना जोंनिसिम खौरां सफैदों । अन्नाय सावथुनखौ सानसेआव खेबनै दिन्थिफुंदोंमोन होन्ना मिथिनो मोन्नाय जायो । आन्नाय सावथुन दिहुनगिरि रिया ब्रम्ह आरो जाय बिथांआबो अन्नाय सावथुनाव गुबै रल लादों बिथांआ रबिबारखालि बंगाइगावसिम फैदोंमोन आरो बे समावनो सावथुन अन्सायगिरि बिथांमोनहा रिया ब्रम्ह बिथांजों सेल्पि पोटो लानो थाखाय चिनेमा टियाटारनि बाहेरायाव बेंखनजादोंमोन । खौरां मोन्नाय बादिब्ला " अन्नाय " सावथुना आर . बि प्रडाक्शनजों दिहुनजानाय नैथि सावथुन जाय सावथुनखौ रामपलबिलाव थांनाय सेप्तेम्बर दानाव गिबि दिन्थिफुंनानै ( Premier Show ) फोसावदोंमोन आरो सा 5.000 निबो बांसिन सुबुंफोरा नायनानै गोजोन्नाय मोनदोंमोन । बे सावथुनखौ दिहुन्नो थाखाय गुबुन गुबुन हादोरफोर फारियै - टायलैन्ड , सिंगापुर , नेपाल आरो सुइझारलैन्डफोराव सेबखांनायजों लोगोसे भारत हादोरनि सा - सान्जा ओनसोलाव थानाय सिलंआवबो माखासे समायना मिथिगाखौ लानानै सेबखांदों होन्ना मिथिनाय जायो । बर' सावथुननि हाथर्कि एबा फाउखुंगुरफोर फारियै - लिंसार , फुजि , रिया , एकालब्या , राजस्रि , अजित , थाक्लाय , उइकोल आरो गुबुन गुबुन बिथांमोनहा गुबैयै " अन्नाय " सावथुनाव रल लादों होन्ना खौरां मोनबावनाय जायो ।

आर . बि प्रोडाक्शननि अन्नाय सावथुना राज्यो राजाफोरनि अन्सायनाय मोनदों

मुम्बाइ , डिसेम्बर 18 : मेथाय रोजाबगिरि नेहा काक्कार बिथांखौ दिनै मेथाय रोजाबगिरिल' होन्नानै मिथिनाय जाया नाथाय बिथांआ टेलिभिशन चेनेलपोरावबो फाउखुंगुर हिसाबै गावनि मोखां आरो मुंखौ मुंदांखा खालामनो हाबाय । बिथांआ सासे माहि आखुथायनि भारत मेथाय बादायज्लायनाय " Indian Idol 10 " नि बिजिरगिरिबो । बिथांआ बावैसो सिगां यारियान सावथुननि फाउखुंगुर हिमान्स खलिजों सोमोन्दो गावस्रा लायनायनि सोमोन्दै गावनि सुबुं सावस्रि इन्सटाग्रामनि एकाउनाव दुखुनांथाव बाथ्रा बुंनानै फोरमायो । बिथांआ लिरदोंदि , " I know I'm a celeb . . I'm not supposed to write all this . . but I'm human being too . . and aaj kuch zyaada hi toot gayi , isliye couldn't control my feelings . Pata hai hum celebrities ke do chehre hote hain…Ek personal , ek professional . Personal life jitni bhi kharaab chal rahi ho , professional life mein you'll always see us SMILING . ( we celebrities have two sides to us – – one personal and one professional . No matter how bad our personal life is , you will always see us smiling . " बिथांआ आरो लिरबावदोंदि " I know everybody's gonna talk about it now . . people are gonna judge me . . pata nahin log kya bolenge . . some people are gonna say things which i haven't even done but koi nahin . . mujhe aadat hogayi hai sab sunne ki . sab sehne ki . ( I am used to listening and bearing all this ) " खौरां मोन्नाय बादिब्ला दासान्दि नेहा काक्कार बिथांआ गावनि जिउआव गोब्राब जेंनाजों मोगा मोगि जागासिनो दं । थांनाय 13 डिसेम्बरावबो सुटींनि समाव दुखुनांथाव मोजां मोनज्लायनायनि मेथाय खोनासंनानै गोसोआ बायग्लिदोंमोन आरो मेगननिफ्राय मोदै बोहैग्लायदोंमोन होन्ना मिथिनो मोनो , बिथांआ सुटींनि थाखाय फैनायनिफ्रायनो गोसोखौ मोजां मोनाखैमोन होन्नाबो मिथिनो मोनबावनाय जायो । https : / / www . instagram . com / p / Bn _ hLQAhNRO / ? utm _ source = ig _ web _ copy _ link https : / / www . instagram . com / p / Bn8VhoqhtQl / ? utm _ source = ig _ web _ copy _ link

फाउखुंगुर नेहा काक्कार बिथांआ गावनि मोजां मोन्नाय हिमान्स कहलिजों गावस्रानायनि दुखु फोरमायो

मुगाया जौगाबोनायजों लोगोसे बर'फोरजों सानफ्रोमबोनि हाबा - हुखा मावनाय दांनायफोराव बाहायजाबाय थाग्रा माखासे गोनां आगजुफोरा बावलांजानो हमदों । बेफोरनि माखासे आगजुफोरखौ गाहायाव सुंदयै फोरमायनाय जाबाय । 1 . खफ्रि : दुब्लिआव दैज्लां बोथोराव खामानि मावनाय समाव अखा - बांखानिफ्राय बारग'नो खर'निफ्राय बिखुंथिं आलायनानै हमग्रा आग्जुखौनो खफ्रि होन्ना बुङो । बेखौ औवा खाथिजों 2 खावसे एबा बेनि बांसिन फुट गुवार आरो 4 फुटसो गोजौ हेबनाय जायो । खर' बाहागोआव बोखांनानै जंब्लित बानायो । गंसे खफ्रिनि थाखाय जरासे हेबनांगौ जायो । गेजेराव लाइहुलाय बिलाइखौ माखासे सान दैआव सोमनानै बेखौ गेजेराव बनानै जिं जिं खामिजों खाथाबनाय जायो । खफ्रिआव मोन्नै आयथिं होदेरनाय थायो आरो खर' सिङाव खर'आव आलायनो दुरुं हेबनाय थायो । 2 . खाखि : मिथिंगाजों गोरोबनानै थाग्रा बर'फोरा नाहा - मैहा नागिरनाय , मैहुर खालामनाय जेरावबो आखा - फाखा । बबे जिबिखौ माबोरै हमनांगौ बिसोरो बेखौ मिथिगौ । निस्ला हारिनि ना एबा एन्जर हमनायाव बाहायग्रा फिसा आग्जुखौनो खाखि होन्नानै बुङो । ना हमग्राखौ औवाजों आरो एन्जर साग्राखौ सु गोनां रायदों बिलाइनि बिजौजों बानायनाय जायो । ना खारग्रा लामायाव एबा एन्जर देराव सायोब्ला बिसोरो नाङो नाथाय बार्गफिन्नो हाया । ना साग्रा खाखिआ मोखांआव फिसा जानानै गेजेराव एसो गेदेरसिन नाथाय एन्जर साग्राया मोखांनिफ्राय उनथिं फिसा जालाङो । 3 . मै : खारहायखांनायाव एबा हालएवखांनाय उनाव हाथर गुब्रुहोनायजों लोगोसे समान खालामनो बाहायग्रा आग्जुखौनो मै होन्नानै बुङो । बेखौ औवा बुर्खाखौ खावनै दानखावनानै बानायनाय जायो । गेजेर खोन्दोआव आथिं गानो एबा गसंनो गंनै दाब्लां औवा सोनाय थायो आरो फारनै रुगुंखौ दुरुंजों साफ्रिनानै खानाय जायो । 4 . मै - दांगुर : मोसौ जुंगालनि लेंग्रायाव हायथानानै बोग्रा आग्जुआनो मै दांगुर । बेखौ औवाजों बानायनाय जायो । औवा बुर्खानि मोजां दालाय गज' गोनां बिजौखौ गेजेर नांजासिम दालाय गज'जों लोगोसे समानै हाखावना खावनै खालामनाय जायो । खावनै हाखावनाय दालाय गज'आव मैनि आयथिं गाग्राजों खाथाबनाय दुरुं मोन्नैआव बेखौ हायथानाय जायो आरो मै दांगुरनि गोजौआव जान्थायखौ गोरोबहोनानै लानो हानाय बादि मोनथाम मोनब्रैसो लेंगायाव थाबथाग्रा गान्थिआव दालाय गज' थायो । 5 . दुलि : माइ माइरं थुमनानै दोंग्रा एबा गाज्रि जाया जासे दोनथुमनो हाग्रा गुवार आरो लावजें महरनि आग्जुआनो दुलि । बेखौ औवानि गोबा गोबा जिरनायजों होबनानै बानायनाय जायो । सिगाङाव दुलिखौ गोबोर्खि गोथांजों लिरनानै ख्रां ख्रां खालामनाय जायो । खायफाया माइ दोनग्राखौ लिरनाय जाया । बर'फ्रा दैज्लांसेनि जानांगौ खुखानाय माइरंखौ दुलिआव थुमनानै मोखांखौ लिरथेनानै दोन्नाय जायो आब्ला एन्जरबो हाबनो हाया माइखौबो बेबादिनो थुमनानै दुलिआव दोन्नाय जायो । 6 . बेदा : आसु थिलि एबा फाथो थिलिआव बांद्राय रोजा आसु एबा फादो रज'दोंब्ला आरो नाङै हाग्रा रज'देरदोंब्ला बेखौ गेसें खालामनो एवग्रा आग्जुखौनो बेदा होन्नानै बुङो । बेनि गाहाय बाहागोआ दंफांनि आरो हासिनि बायदि बेनि गेजेराव गोबां बुर्जा गब्लं खालामनानै बेआव औवानि ख्रि ख्रि हाथाय दोनानै होनाय जायो । बेखौ 5.6 फुटसो गुवार बानायनाय जायो । रोजा हाथायफोरा गेबेंद्राय जानाय आसु एबा फाथोफोरखौ एरलाबनानै गोबा खालामनाय जायो । सरासनस्रायै गेजेरनि आग्दा आरो आखिथिं मोनगुयै हाथाय दोन्नाय जायो । 7 . संग्राय : उवालाव सौनाय माइआ गुर्गयोब्ला एबा गुन्दै गोनां माइरंखौ जावख'नोब्ला , नङाब्ला गुबुन आबादनि बेगरफोरनि जाबोर एबा नाङैखौ जावख'नो बानायनाय आग्जुखौनो संग्राय होन्नानै बुङो । बेखौ औवानि गोबा गोबा खाथि बानायनानै खाथिजों हेबनाय जायो । बेयो बेंखन महरनि आरो सरासनस्रायै 1.5 फुट सोखाव हांखोनि समान बानायनाय जायो । संग्रायनि सोरगिदिं बेंखनखौ औवानि खाथिजोंनो फायनाय जायो । 8 . सानद्रि : बेखौ गुबैयै माइरं सालिनो बानायनाय मोनसे आग्जु । बेखौबो औवानि खाथिजों बानायनाय जायो । बेहा सालिख'नो हानायबादि जोबनो गोयै फिसा फिसा गुदुं थायो । अदेबानि माइरं एंखुर सालिग्रा सानद्रिनि गुदुंआ एसे देरसिन जायो नाथाय फिथा , सिथाव आरो अन सालिग्रा सानद्रिनि गुदुंआ जोबोद रोजा आरो बेखौ सानद्रि गोबों बुङो । सानद्रिआबो बेंखन महरनि नाथाय संग्रायनिफ्राय एसे फिसासिन । गुबैयै बेखै 1.1 . 5 फुटसो सोखाव हांखोनि गुवार बानायनाय जायो । बेनि रुगुंखौबो संग्रायनि बादि औवानि खाथिजों रुगुंखौ फायनाय जायो ।

बावलांजानो हमनाय बर'फोरजों बाहायजाग्रा माखासे आग्जुफोर

गुवाहाटी , जानुवारि 4 : बलिउद सावथुननि मुंदांखा मालाइका आर'रा बिथांआ सिरां जिल्लानि आइ दैमा सेराव सोलिफुबाय थानाय दैजिं फोर्बोआव बाहागो लानो थाखाय गुवाहाटी नोगोरमानि साखाथिआव थानाय लखप्रिय' गपिनात बरदलय इन्टारनेशनेल बिरखं बाग्रायाव दिनै ( सुक्रबार ) ओंखारफैबाय । " बेहाय फैनानै आं गमामायैनो गोजोन्नाय मोनदों , आरो फोर्बोआव थांगासिनो दं " होन्नानै मालाइका आर'रा बिथांआ खौरांगिरिफोरनि सिगांआव बिरखं बाग्रानिफ्राय बुङो । खौरां मोन्नाय बादिब्ला 'सैया - सैया' मेथायनि रानि मालाउका आर'रा बिथांआ दैजिं फोर्बोनि फेसन दिन्थिनायखौ नायगोन होन्ना मिथिनो मोनो । . फारसेथिं बलिउदनि मेथायनि रानि नेहा काक्कार बिथांआबो दिनै गुवाहाटी बिरखं बाग्रायाव ओंखारफोयो । मिथिनो मोन्नाय बादिब्ला बिथांआ गुवाहाटी नोगोरमानि 'टाज भिभान्ता' हटेलआव जानो गोनां मेथायनि फोर्बोआव बाहागो लागोन । मखनो गोनांदि , 12 साननि दैजिं फोर्बो फालिनायाव गोबां रोखोमनि हारिमु दिन्थिफुंनाय , जानाय - लोंनाय , गेलेनाय , मुंदांखा सुबुंफोरा फैगासिनो दं आरो थांगासिनो दं । लोगोसे खाथिनि हादोरफोरनिफ्रायबो माखासे सुबुंफोरा बे फोर्बोआव बाहागो लादों होन्ना मिथिनो मोनो । बे फोर्बोआव 29 डिसेम्बरखालि हादोरसानि गिबि मंतेरी सर्बनन्द सनवाल बिथांआबो बाहागो लाहैदोंमोन । सिरां जिल्लानि आइ दैमा सेरनि हाग्रामा दालांनि सेराव 29 डिसेम्बरखालि 3 थि दैजिं फोर्बो फालिनायनि 3 थि सानाव पान्जाब हादोरसानि दिलिप सिंह राना बिथांआबो नुजाथिफैदोंमोन , जायखौ गुबैयै ग्रेद खालि होन्नानै बुहुमनांङैनो मिथिनाय जायो । दैजिं फोर्बोआ बड'लेन्ड टेरिटरियेल काउनसिल खुंथायनि सिङाव थानाय सिरां जिल्लानि आइ दैमा सेराव थांनाय 27 डिसेम्बरनिफ्राय जागायदों आरो फैगौ 7 जानुवारिआव जोबहैगोन आरो बे फोर्बोखौ हादोरसा PHE बिफान्नि मंत्री रिहन दामारि बिथांआ बेखेवनानै होदोंमोन ।

दैजिं फोर्बोनि थाखाय मालाइका आर'रा आरो नेहा काक्कार बिथांमोनहा गुवाहाटीसिम सफैबाय

New Delhi : मिरु बिफाननि आइजोआरि आरो खुदियाफोर जौगाथि बिफाननि मन्त्रि बिथां स्म्रिटि इरानि आ आरोबाव खेबसे इन्सटग्राम खौ साबायखर बावदों जायनि थाखाय बिथांनि मोजां नुथायफोरखौ मोजाङै फोरसावनायनि थाखाय जायनि गेजेरजों बिथांआ गावनि मोजांखौ देरहानो हादों । जेब्ला बिलिनारि फिलानट्रफिस्ट बिल गेटस जों लोगोसे फथ' लानायखौ मोजां नोजोरै रानसारनायनि थाखाय , इरानि बिथांआ थालांनाय बाथ्राफोरखौ सावरायज्लायो । बेखौनो सानबाय थादों जोंनि फरायनायफोरखौ आबुं खालामनो हायाब्ला माबोरै जों इउननि जिउआव खामानि मावगोन ( वानदारिं चिनस उइ हेभेन्ट कमप्लेत आवार स्टादिस वाट उइ सुल्द दु इन दा फिउसार ? ) होनना मिरु बिफाननि आइजोआरि आरो खुदियाफोर जौगाथि बिफाननि मन्त्रि बिथां स्म्रिटि इरानि आ फोरमायदों आरो गावजों लोगोसे गेटसजों फथ' खेबजादों । मिरु बिफाननि आइजोआरि आरो खुदियाफोर जौगाथि बिफाननि मन्त्रि बिथां स्म्रिटि इरानिहा मोनसे सिमां दं जाय सिमांआ माबोरै सोलोंथायनि रोंगौथिखौ जौगाहोनो आरो फोथांना लाखिनो हागोन । मोन्थिनो मोननाय बादिब्ला एफिदेफिनि गेजेरजों बेखौनो खौरां मोननाय जादों जायनि थाखय मिरु बिफाननि आइजोआरि आरो खुदियाफोर जौगाथि बिफाननि मन्त्रि बिथां स्म्रिटि इरानि बिथांआ डिलहि मुलुग सोलोंसालिनिफ्राय ग्रेजुवेस्यन खालामनो हायाखै एबा आबुं जायाखै । मोन्थिनाय बादिब्ला बुहुमाव बयजोंबो मोन्थिजानाय धोनि मानसि बिल गेटस बिथांआबो फरायजोबा लासैनो कलेज नागारनाय सुबुंसो । बे फथ' दैखांजानाय मोनसे गेदेर देरहानायनि लोगो मोनज्लायनायनि बिथासो । 17 रिंगानि सम गेजेरावनो 66.000 सुबुंफोरनिफ्राय मोजां मोननायखौ बुथुमनो हानाय जादों । मिरु बिफाननि आइजोआरि आरो खुदियाफोर जौगाथि बिफाननि मन्त्रि बिथां स्म्रिटि इरानि बिथांमोननि फथ'खौ नुनानै सावथुन दिहुनगिरि बिथां इखता कापुरआबो फंनैसो बिबुंथि लाखियो । " बस , जों दासिमबो गोसोखाङो , तुलसि नि मानोना . . . . . अननानै फैफिनदो " . . . होनना बिबुंथि होयो । गुबुनफोरा बिथांमोननि बिबुंथिफोरखौ नुनानै बाखनायदों आरो गनायना लानायखौ नुनो मोननाय जादों ।

मिरु मन्त्रि स्म्रिटि इरानिनि ट्रलस ट्रलस साबसिन नुथाय , ' जाखास ' होनना इन्सटग्रामाव बुंदों

क'कराझार , मार्च 5 : थांनाय रबिबारनि मोनाब्लिआव क'कराझारनि सुबुंथिनि थान्दै बिनेस्वर ब्रम्हनि गोथैसालिआव दिन्थिफुंनाय लोर्गि थियाटार हान्जानि रायखस मुंनि सुंद' थुनफाउथायआ राज्यो राजानि अनसायनाय मोनदों । खौरां मोन्नाय बादिब्ला बे थुनफाउथायनि गेजेरजों लोर्गि थियाटारनि हान्जाया रायखस मुंनि सुंद' थुनफाउथायनि गेजेरजों हा , हारिमु , सिनायथि आरो आसारखान्थिफोरखौ लानानै गोग्लैसोनानै थानांय थागिबि सुबुं माहारिनि सायाव ओनसोलखौ गुबुन गोजौ थाखोनि खुंथायाव थानायनि समाजनि नंगुबै जाथायखौ दिन्थिफुंनो नाजादोंमोन होन्ना मिथिनो मोन्नाय जायो । रायखस मुंनि सुंद' थुनफाउथायखौ नेशनेल स्कुल ऑफ द्रामानि आर्टिस केसब मुछाहारी बिथांआ लिरनानै बोसोन होदों , जाय बिथांआ बिसमुरि गामिनि गथ'सा न' एबा " Children Factory " खौ नायबोगासिनो दं । रायकस मुंनि सुंद थानफाउथायनि थाखाय फाउगिरि एबा आर्टीसफोरखौ क'कराझार , सिरां आरो बाक्सा जिल्लाफोरनिफ्राय बुथुमनाय जादों नाथाय गुबैयै " Children Factory " नि बाहागो लादों होन्ना मिथिनो मोन्नाय जायो । सुंद' फाउथाय दिन्थिफुंनायनि गुबै थांखिनायो जाबाय , क'कराझार जिल्लानि चान्दमारि आव थानाय लोर्गि टियाटार हान्जानि मावख'नि थाखाय गामियारि सुबुंफोरखौ फाउथाय दिन्थिनाय फार्से गोसो बोनानै आथिखालनि थासारिनि सायाव गियान सोलोंनो होनाय । थुनफाउथायनि गेजेरजों रायखसनि आखुथाय लानाय सुबुंआ गासै ओनसोलखौनो दबथायनानै दोन्नानै गावनि हारि , हारिमु , सिनायथि , मोन्थायफोरखौ लाहोनानै गादबनानै दोन्नाय । रायखसनि थांखिआनो जाबाय गोरिब थाखोनि सुबुंफोरनि हा - हु फोरखौ आवग्रिनानै लानानै खनि मुवाफोरखौ फोजोबस्रांनो खारखाना आरो बायदि फसंनाय । फारसेथिं हाका मुरा , मुंनि लखेलनि सुबुंफोरनि हान्जाया गावनि ओनसोलनि मोन्थाय , हा - हुनि मोन्थायफोरखौ होबथानानै दोन्नो थाखाय गांवनि ओनसोलफोराव गोबां सोमावसारनानै जांख्रिखांनाय लाबोयो , नाथाय रायखसजों जेन्नो गोनां जायो । बिथांनि गोबां सोमावसारगिरि सोद्रोमाफोरखौ खायो आरो जोबथेसालिआव सोनानै दोनो । गामियारि गोरिब थाखोनि सुबुंफोरा रायकसनि गाग्लोबनाय , हा - हु सेखनानै लाजानाय बेफोर बिथिंआव रावबो सुबुंनि हेफाजाब गोयै जायो , जाहोनाव गासै माहारिनिनो हारिमु , सिनायथि , मोन्थायफोरा गोमालांजोबनो हमो । गोसोआव राफोद लानानै गावनि हारिमुखौ होबथानो नाजानाय हाका मुरा बिथांमोनहा रायकसनि आखायनिफ्राय होबथानानै दोन्नो जेबो राहा गोयै जायो आरो दुखु मोनो , रायखसजों नांनो थाखाय बिथांमोनहा एसेबांमानि गियानबो गोया , जोबथि समाव बिथांआ गावनि सान्नाय बादियै गावनि रोंगौथिजों रायकसजों नांनो थांकि लायो , हाका मुरा बिथांआ गोजौ फरायसालिआव फरायफुनायखौ नागारनानै दावहानि थाखाय राहा नागिरनाय आरो सोलोंनायाव मुखुब जानो गोनां जायो । गिबि दिन्थिफुंनायाव लोर्गि थियाटार हान्जानि आफादगिरि सोमदोन ब्रम्ह बिथांआ राज्यो राजानि हेफाजाब नागिरनानै बिथांआ जाखांफुनाय लाइमोन फाउगिरि बिथांमोनखौ थुलुंगाखांनाय लाबोनो खावलायो ।

लोर्गि थियाटार हान्जानि " रायखस " सुंद' थुनफाइथायआ सुबुंफोरनि गोसोखौ बोनो हादों

बयजोंबो मिथिजानाय सावथुन दिहुनगिरि आरो महरगिरि अनुराग काश्यप बिथाङा सोलिफु बोसोरनि नबेम्बर दाननि गेजेराव आमीस " Aamis " मुंनि असमीया सावथुननि खामानि मावनायनि सोमोन्दै फोसावना होयो । सावथुन महरगिरि अनुराग काश्यप बिथाङा गावनि इन्सटाग्राम ( Instagram ) जोहै बे खौरांखौ फोरमायो । आरो नबेम्बरनि 22 अक्ट'याव सावथुन अनसायगिरि ( Cine Lover's ) फोरखौ नायनो खावलायदों । भारत हादोराव आमीस " Aamis " नि बायदि सावथुन माब्लाबो सावथुननि फैसालियाव नुजायाखै । जेब्ला अनुराग काश्यप बिथाङा फोरमायनाय खौरांनि बादिब्ला सा - सानजा भारतनिफ्राइ गिबि खेबनि थाखाय फाव दिन्थिनाय बाहागो लादों । " Aamis " ( आमीस ) सावथुनखौ लिरदों आरो दिहुनदों महरगिरि भास्कर हाज'रिका बिथाङा । अनुरागनि बादिब्ला सावथुनाव गुबैयै मोनसे गुबुन रोखोमनि सावगारि महर होनाय जादों । मख'जाथावदि सावथुन दिहुनगिरि भास्कर हाजरिकानि आखायजों महर होनाय गिबि असमीया सावथुन " कथानदी " इं 2016 माइथायाव हादोरारि थाखोआव बान्था आवग्रिनो हादोंमोन । बे सावथुन नि फावखुंगुर फावखुंग्रि फोरा फारियै लिमा दास , अर्गदीप बरुवा । निटाली दास , सागर सौरभ आरो मानस के दास मोनाबो फाव खालामो । " Wishberry Films " नि मददजों पुनम बरा आरो स्याम बरा सानैया दिहुनो । सावथुनखौ सोलिफु बोसोरनिनो निउ वर्क आव खुंफुं जानाय ट्रिबिका सावथुन फोरबोआव प्रिमियाम दिन्थिहैनाय जागोन । मख'जाथावदि बे सावथुनखौ साबसिन सावथुननि लोब्बा गोनां मोनबा बाहागोआव रान्नाय जायो । रायदावनो गोनांदि आमीस ( Aamis ) सावथुना सिंगापुराव खुंजानाय खोला एसियान हादोरनां गेजेरारि सावथुन फोरबो ( South Asian International Film Festival ) आव मोन्नै सन्मान बान्था ( Awards ) आवग्रिनो हायो । बेफोरनि गेजेराव दं साबसिन सावथुन महरगिरिनि बान्था ( Best Director Award' ) भास्कर हाजरिकानि सिम आरो साबसिन सावथुन फावखुंग्रि ( Best Actress ) नि बान्था लिमा दास । सावथुन आमीस ( Aamis ) नि दिहुनगिरि आरो महरगिरि भास्कर हाजरिका बिथाङा बुङो दि अनुराग काश्यप फाव दिन्थिनाय सावथुनाव गासैबो फाव खालामनाय टिमनि सिमांआ मोगथाङाव मह'र मोनगोन । बोहैथि बोसोरनिनो नबेम्बरनि 22 अकट'खालि आमीस ( Aamis ) सावथुना आसामनि सावथुन फैसालि ( Cinema Hall ) याव उदां ( Release ) जागोन

आसामनि सावथुन फैसालियाव आमीस सावथुना 22 नबेम्बराव उदां जागोन

बलीउद सावथुन मुलुगनि गुबुन सासे राफोद फावखुंगुर ( Superstar ) सालमान खान बिथाङा 2020 माइथायाव 'राधे जर मष्ट वानटेड भाइ ' खौ गोदान मिजिं लानानै बक्स अफिसाव फैनायनि लामायाव । बे सावथुनाव फावखुंग्रि दिशा पाटनी फावाव नुनो मोननाय जागोन । मख'जाथावदि दिशा पाटनीखौ भारत सावथुननि उनाव गुबुन मोनसे सावथुनाव सालमान खानजों सावथुननि भावाव नायगिरिया नुगोन । बलीउद सावथुन मुलुगनि फावखुंगुर ( Superstar ) सालमान खान बिथांनि सायाव मोनसे मुगा मुगि ( Interview ) बुब्लियाव फावखुंग्रि दिशा पाटनी बुङो दि सालमान खाना एरैबादि मानसि जाय बयखौबो समान गोसोजों बोजबना लायो । लोगोसे फावखुंग्रि दिशा पाटनीया सालमान खानजों सावथुननि सावगारि लानाय समखौ गोसोखांनानै थारैनो बिथांनि सासे फावखुंगुरनि गोसोजों बयखौबो आजावना लानाय गोहोआ बिनाव दं होन्ना बुंथियो । बिथांआ बे आखल आखुनि गुन आवथेगिरि फावखुंगुरल' नङा , बिथाङा सासे नेहाद , माहि गुरै गोसोनि मानसि । बिथांनि खामानि मावलांनाय गुन नुनानै बयनिबो खामानि मावलांनाय थुलुंगाखांनाय आरो गोहो बोलो मोनो । दा बावैसो सिगां गोबां सावथुन अनसाइगिरि राज्यो - राजा , नायगिरिया नाजावना लानाय हिन्दी सावथुन भारत दिहुनखांनाय सावथुनाव बलीउदनि राफोद फावखुंगुर ( Superstar ) सालमान खान आरो फावखुंग्रि दिशा पाटनी सानैखौ फावनि सोमोन्दो थानायखौ नुनो मोननाय जादोंमोन । बेनि अनगायै थाबैनो दिहुन्नो लानाय मलंग सावथुनाव फावखुंग्रि दिशा पाटनीखौ सावथुननि फैसालियाव नुजागोन । बे सावथुनाव हिन्दी रावारि सावथुन मुलुगनि फावखुंगुर ( Bollywood's Superstar ) अनिल कापुर आरो आदित्य रय कापुरखौ गाहाइ फावथिना ( Main Role ) नुनो मोननाय जागोन ।

दिशा पाटनीया फावखुंगुर सालमान खानखौ गुरै आखुनि थाखाय बाख्नायखांबाय

गुवाहाटी : हादोरजों लोगोसे राज्योनि गोग्गालानाय लाबोनो हानाय बयजोंबो सिनायजानाय सासे आइजो सावथुन महरगिरि रिमा दास नि गोदानै दिहुन्नो लानाय असमीया फिसार सावथुन बुलबुल केन सिं आ 20 सेपतेम्बरआव आसामनि दाब दाब जायगायाव थानाय सिनेमा ह'लनि फैसालियाव नायगिरिखौ गोसो मुहिहोनो हागोनखौ मिजिंथिदों । बे सावथुना साबसिन असमीया सावथुननि थाखोयाव 66 थि हादोरारि बान्था रान्नाय हाबाफारियाव " रजत कमल " बान्था आवग्रिनो हायो । सावथुननि फावखुंग्रि फावखुंग्रि फोरा फारियै अर्नालि दास , बनिता ठाकुरिया , मनरन्जन दास , मानबेन्द्र दास आरो पाकिजा बेगम बाइदि बाइदि । रायदायनो गोनांदि गाबोन अदेबानि 20 सेप्तेम्बरआव दिहुन्नो लानाय गोदान असमीया सावथुन " बुलबुल केन सिं " खौ लाना आमेरिकानि फ्राय जोनोम थिलि चयगावआव आगान होना खौरांगिरिजों जानाय मुगा मुगि बुब्लियाव बुङो सिनेमायाव आबुङै गामियारि समाज खान्थि नि सावगारि लानाय जादों । " भिलेज रक्सार " नि सिमा गैयि जाफुंसार जानाय नि उनाव बुलबुल केन सिं सावथुनबो हादोरजों लोगोसे बायजो हादोरनि नायगिरिनिबो अनसायनाय मोनबावगोन होन्ना दासा आसा खालामदों । रायदावनो गोनांदि अस्ट्रेलिया भिकट'रियाव साबसिन भारतारि सावथुन थाखोयाव बे सावथुना बान्था देरहानो हासिनो । बे सावथनाव गासै 13 बान्था आवग्रियो आरो गं 40 सावथुन फोरबोयावबो दिन्थिहैनाय जादों । मख'जाथावदि मुंदांखा सावथुन दिहुनगिरि रिमा दास नि भिलेज रक्सार ( Village Rockstar ) सावथुनाबो हादोरजों लोगोसे मुलुगनांङै रोजा रोजा नायगिरिनि फ्राय अनसायनाय लाबोनो हादोंमोन । सावथुनाव फाव दिन्थिनाय गासैबो फावखुंगुर फावखुंग्रिजों ज'यैनो गुवाहाटी आरो चयगावआव नायहैगोन होनना मुंदांखा सावथुन दिहुनगिरि रिमा दासआ बुंथिदों ।

रिमा दासनि बुलबुल केन सिं सावथुना आसामाव सुक्रबारखालि रिलिस जासिगोन

Guwahati : मुंदांखा सावथुन दिहुनगिरि रिमा दासनि दा बावैसोनि सिगां उदां जानाय गोदान सावथुन " बुल बुल केन सिं " नि थाखाय हादोरनि फालांगिरियारि राजथावनि महरै मिथिजानाय मुम्बाइआव खुंनाय जागरन फिल्म फेस्टिभेलाव थांनाय 29 सेपतेम्बर खालि साबसिन सावथुन महरगिरिनि सन्मान आवग्रिनो हाबावो । उनाव महरगिरि दासा बुंथियो राफोद सावथुन दिहुनगिरि अपर्ना सेनजों ज'यै बान्था आजावनो हानायाव थारैनो आं जोबोद गोजोननाय मोन्दों । दा बावैसोनि सिगां राज्योनि मुंदांखा असमीया रावनि आइजो सावथुन दिहुनगिरि आरो महरगिरि रिमा दास नि " बुल बुल केन " सावथुनखौ आसामनि गुबुन गुबुन सावथुन दिन्थिसालियाव बेखेवनाय जादोंमोन । बिजों नाजानायाव दिहुन जाखांनाय सावथुना आसाम एबा हादोरावल' नङा , गुबुन हादोरनि सावथुन अनसायगिरिफ्राय अन्नाय बुथुमग्रोनो हासिनो । 66 थि हादोरारि सावथुन बान्था रानलायनाय हाबाफारियाव ओन्सोलारि रावारि थाखो ( Regional Language Film Category ) नि बेलायाव रजत कमल बान्था आवग्रिनो हादोंमोन । आरोबाव 2019 माइथायाव साबसिन असमीया सावथुननि बेलायाव हादोरारि बान्था आवग्रियो । गुबुन फारसेथिं अस्ट्रेलिया नि भिकटरियाव भारतारि सावथुन फोरबो फालिथायाव " बेस्ट इन्डि फिल्म " नि सन्मानखौ आर्जिनो हायो । हादोर गेजेरारि थाखोयाव आगोलनि सावथुन " भिलेज रक्सार ( Village Rockstar ) " नि बादियै " बुल बुल केन " सावथुनाबो समाजनि गाहाम दाजाबथाइखौ लानानै सावगारि लानाय जादोंमोन । बुल बुल केन सावथुनखौ टरेन्ट आरो बार्लिनाव खुंजानाय सावथुन फोर्बोयावबो दिन्थिहैनाय जादोंमोन । सावथुन दिहुनगिरि रिमा दास नि सावथुन " भिलेज रक्सार " आ मोनथाम बाख्नायथाव बान्था आर्जिनो हादोंमोन आरो अस्कारनि थाखाय सायख' ( Nominated ) जादोंमोन । मख'जाथावदि 2019 आव दिहुनजानाय सावथुन " बुल बुल केन सिं " आबो सावथुन मोजां मोनग्रा राज्यो - राजानि अननाय बुथुमबावदों ।

रिमा दासा बुल बुल केन सिं नि थाखाय साबसिन सावथुन महरगिरिनि बान्था आवग्रिबाय

बलीउद सावथुन मुलुगनि राफोद फावखुंगुर सालमान खाननि रन्सायनायाव रेस 3 सावथुना गुबुन गुबुन बिथिंनिफ्राय गोबां दानख'थाइ फिन्जाथाय नुनो मोननाय जादों , नाथाय सोमोनांथाव खोथाया बेनो दि सावथुना फैसालियाव बयनिबो गोसोआव सौग्रावहोनो हानायाव जाफुंसार जादोंमोन । सावथुननि गेजेरजों गोबां बिबांनि रां आर्जिनो हादोंमोन‌‌ । मख'जाथावदि गुबुन सासे बलीउद सावथुन मुलुगनि राफोद फावखुंगुर ( Superstar ) बबी देउल जुजिनायनि फावाव नुनो मोननाय जादों । नाथाय नोंथाङा मोनथिनानै बाग्दावखांनो गोनां खोथाया बेनो दि बबी देउलआ सावथुना थाखाय फावखुंगुर महरै सायख'जायाखैमोन । खौरांनिफ्राय मोनथिनाय सुलुंनि बादिब्ला बे सावथुनाव गिबि गिबियै फावखुंगुर ( Actor ) सिद्धार्थ मालहत्रखौ सायख'नाय जादोंमोन नाथाय बिथांआ थि समाव एबा खालाराव राजि जानो हायैवावनो सावथुननि फाव लानायनिफ्राय जानगाराव थानो गोनां जादोंमोन । हिन्दी रावारि सावथुन रेस 3 नि सायाव फावखुंगुर सिद्धार्थ मालहत्र बिथाङा बुङो दि जोंनि गेजेराव मोनबो रोखोमनि एन एनि सानलायनाय गैया । बै समखिनियाव आंनि खाथियाव सुजुग फैदोंमोनब्लाबो आं सम होनो हायासै । आंनि बेबादि हालोदाव जोबोत समनि आंखाल जादोंमोन । बिसोरो थाबथाबैनो सावथुननि सावगारि लानो नागिरदोंमोन । नाथाय आंङो बै थिरांथायाव राजि जानो हायाखैमोन । ओंखायनो बै सावथुनाव फाव लानायनिफ्राय गोजानाव थानांगौ जादोंमोन । आं मिथियो दि रमेश तोरानि आरो फावखुंगुर सालमान खानजों फाव लानाय रौंगोथिया जोबोद गाहाम रंजाथाव । मिजिंथियो दि फैबाय थानाय समफोराव बिथांजों जयैनो सावथुननि खामानि मावलांनायाव बाहागो लानो हागोन । रायखांनो गोनां दि रेमो डिसुजा नि दारै बानायनाय सावथुन रेस 3 आ उदां जानायनि गिबि सानावनो 29.17 कौटि रां आर्जिनो हादोंमोन ।

बलीउदनि फावखुंगुर सालमान खाननि रेस 3 सावथुनाव सिद्धार्थ मालहत्रनि बदलै बबी देउलखौ लाबोबाय

Guwahati : आसामनि बयजोंबो मिथिजानाय मेथाइ रोजाबगिरि ( Artists ) जुबिन गार्ग बिथाङा बिबुंथि लाखिनायनि सुलाद लानानै फिन्नाय होयो गुबुन सासे फावखुंगुर ( Actor ) जतिन बरा । नोगोरारि सोदांनाय बिलनि हेंथायै राज्योनि सोरबिथिं अर जोंब्लावदों । फरायसा आफाद , दोलो गौथुम लोगोसे बायदि बिथिंनि सुबुंआ नोगोरारि सोदांनाय बिलखौ बेरेखा खालामदों । नाथाय बे अल'खद समावनो रोजाबगिरि जुबिन गार्ग फावखुंगुर जतिन बराया सिरि थानायखौ दुखुनांथाव होन्ना बुंथियो । मख'जाथावदि अस'मिया सावथुन मुलुगनि सिगां सारिनि राफोद फावखुंगुर ( Assamese Superstar ) आरो दानि बि जे पि नि दैदेनगिरि ( BJP Leader ) जतिन बराया राव हारिमु दोहोरोम समाजखान्थिनि रैखाथि थामोन्थानि फार्से अल'खद खालामनो हाथाव बिलनि सायाव जेबो बिबुंथि ( Comments ) होयैआ एबा सिरि थानायाव बिथांनि अनसाइ गिरि , गाहाम हास्थायगिरि ( Well Wisher ) या दुखु फोरमायदों । थांनाय रबिबार खालि खरसा आसामनि डिब्रगराव खुंफुंनाय मोनसे खौरांगिरि मेल ( Press Meet ) नि गेजेरजों जुबिन गार्ग बिथाङा बुङो दि फावखुंगुर जतिन बराया बि जे पि दोलोखौ एंगारना राज्यो - राजानि गेजेराव फैनांगौ । बिथां फावखुंगुरा बि जे पि दोलोआव हाबफैजेन्नानै साख्रिनि मासियाव जिरायफैनानै राज्यो - राजानि हादोरनि खोथाखौ बावगारलांजोब्बाय । बे बिथांनि गावारि थांखि ( Personal Decision ) , आं बिथांनि सायाव बिबुंथि गाहाम जानाय नङा । आं गुबुननि सिङाव थानाय मावथि नङा , जेब्लाबो राज्यो - राजाजों थाफागोन आरो गाहाम सान्नानै आवगायगोन । जुबिन गार्गा बिबुंथिनि उनावनो फावखुंगुर जतिन बराया फिन्नाय होयो । मोनसे खौरां मेलनि गेजेरजों फावखुंगुर जतिन बराया बुङो दि आंखौ फावखुंगुर महरै गसंथेनायाव एबा गायसंलांनायाव राज्यो - राजाया बिहोमा होलांदों । आसामनि राव हारिमु दोहोरोम समाजखान्थिनि बेरेखा नोगोरारि सोदांनाय बिलखौ सुबुंआ हेंथा खालामो अब्ला जतिन बरायाबो हेंथा खालामगोन । आथिखाल दावगाफु मुगायाव बयनिख्रुइबो थाबथाबैनो गोसारहोनो हानाय समाजारि बिजों फेसबुकनि गेजेरजों गावनि फिनजाथाइ होयो । फेसबुकनि पष्टाव रेबथुमनानै जतिन बराया बुङो दि अस'मिया राव , थुनलाइ , हारिमु , दोहोरोम समाज - खान्थि गोजौआव दं , आंनि थाखाय मासि गेदेर जानो हाया । अस'मिया राज्यो - राजाया रैखाथि आरो थामोन्थानि थाखाय जा थिरांथायाव गाखोगोन बै आं सासे अस'मिया सुबुं महरै मानिनानै लागोन ।

जुबिन गार्गनि नोगोरारि सोदांनाय बिलनि सायाव अस'मिया फावखुंगुर जतिन बराया फिन होबाय

New Delhi : बलीउद सावथुन मुलुगनि राफोद फावखुंगुर , जोंथि हाथर्खि अभिताभ बच्चना रबिबार खालि मानाव हादोरगिरि रामनाथ कबिन्दनि आखायनिफ्राय आवग्रिबाय दादा साहेब फाल्के बान्था । जाय फावगिरिया सावथुन मुलुगनि गेजेरजों दोहोनि बिहोमा होलांनो हानाय फावगिरिखौ बे बान्थाखौ होनाय जायो । मख'जाथावदि दादा साहेब फाल्के बान्थाया भारत हादोरनि बयनिख्रुइबो देरसिन सावथुन बान्था । हादोरनि राजथावनि गोदान दिल्लीआव खुंफुंजानाय मोनसे मेहेर गोनां हाबाफारियाव बे बान्थाखौ हरनाय जायो । बै हाबाफारियाव गावनि फिसाज्ला फावखुंगुर अभिषेक बच्चन , बिसि जया बच्चन आबो दंमोन । बै दुगालु बुब्लिनि गांसे फट' खेबदों जायखौ फिसाज्ला अभिषेक गावनो सेयार खालामदों । लोगोसे बिफानि सोमोन्दै अभिषेका लिरबिदांनि गेजेरजों रेबसुं लिरदों । फावखुंगुर अभिषेका गावनि एकाउन्टनि गेजेरजों बिफानि सोमोन्दै फट' सेयार खालामदों । बेवहाय फोरमायदों दि आंनि थुलुंगा , आंनि फावगिरि , लामा दिन्थिगिरिनि सिम आंनि गोसो गोर्बोजों हामलायथि बावहरदों । जों गासैबो नोंथांनि मान सन्मान आवग्रिनायाव गोग्गानाय लाबोदों । रंजा खुसिनि बार गोदोग्लाबनानै आरोबाव फिन लिरहरदों दि " यादगार पल " । जाय फट'आव बिमा बिफा फिसाज्लाखौ नुनो मोनदों । मख'जाथावदि राफोद फावखुंगुर अमिताभ बश्शना सावथुननि फैसालि गेजेरजों अनसाइगिरि , नायगिरिनि गोसोखौ मुहिहोनो हानाय गुनखौ बिथायाव बेनि अनगायैबो बिथांआ गोबां हादोरनां थाखोआव बान्था आवग्रिनो हादों । अग्निपथ , ब्लेक , पा आरो पिकु बेफोर सावथुननि थाखाय मुहिथाव बान्था आवथेनो हादोंमोन ।

बलीउद सावथुन मुलुगनि राफोद फावखुंगुर अभिताभ बच्चना आवग्रिबाय दादा साहेब फाल्के बान्था

भिरात कलि आरो अनुसका सर्मा या ससियोल मेडियानि गेजेरजों गोबां रायज्लाय जायो । भारत क्रिकेत थिमनि केपथेन भिरात कलिया जेब्ला गावनि बिसिखौ हेफाजाब होना अनुस्का सर्माया लामायाव गारि सिंनिफ्राय दाखोर गारनाय मानसिखौ रायहदोंमोन अब्ला गावनि तुयथार एकाउनाव बुंनायाव गोबां दान्थे बिदान्थे जादों , सोरबाया बिसि फिसाय सानैखौ हेफाजाब होदों , सोरबाया सोंकारिदों आरो सोरबाया गावखौ मुंदांखा खालामनो थाखाय बुंदों होन्ना गोबां सावरायजायो । भिरात कलिया ससियेल मेडियानि हेफाजाबजों बुङोदि " सोरबा लाकजारी गारिआव बेरायनानै गारि सिंनिफ्राय दाखोर गारहरोब्ला बैसोर जोंनि हादोरखौ साप्फा लाखिगोन नामा ? नंगौ लाखिगोन । जुदि सोरबा बेबादि नुयोब्ला बिदिनो खालाम , सांग्रांथि हो @ अनुस्का सर्मा " गोबां मानसिफोरा बायदि बायदि रायज्लायखांनायनि उनाव भिरात कलिया ससियेल मेडिया जों बुंबावोदि " गोबां मानसिफोरा जाय बेबादि मावनो गोहो गैया बिथांमोनहा मिनिनायसो मोनो बे जोबोद लाजिथाव बाथ्रा " । आरहान सिंह , जायखौ अनुस्का सर्माया लाजिफोनांदोंमोन । बिथांआ गावनि ससियेल मेडिया मोखां बिजाबनि एकाउथजों फिन्नाय बादियै बुङोदि " आं बे आंनि Post जों मुंदांखा जानो सानाखै . . . गिथावना ! आं मिथियैबादि जाफ्लांदों जेब्ला आं गारि सालायनानै सिंनिफ्राय 1Sq mm फ्लासतिक गारहरदोंमोन ! जेब्ला गारि ओंखारो अब्ला गाहायाव अनुस्का सर्माया लामायाव बोरनानै दंमोन । आंनि गारिनि दरजाजों जेसेबां दाखोर गोरोन्थिआवनो गारहरफ्लांदोंमोन बेनिख्रुय बांसिन अनुस्का नि खुगानिफ्रार दाखोर ओंखारदों । मुंदांखा जानो थाखाय बेफोरखौ गोसो गाज्रि भिरात कलिया Online हगारना हेदों हान्ना बिथांआ बुङो " । बे जाथाय जाखांनानै जाथायनि गुबै जाहोनखौ मिथिनो लुबैनानै सुबुंफोरा बायदि - बायदि रायज्लायो आरो आरहान सिंहआ गोबां सुबुंफोरजों मिथिजाबावो । आरहान सिंहआ एकटिं कालामनायाव गोबां गोसोगोनां आरो बलिउदनि देरसिन Star साह रुक कान जोंबो बिथांआ गथसाफोरनि आरथिस खामानि मावखांबाय । बिथांआ 1996 बलिउद फ्लिक किंग काना , 'इंलिस बाबु देसि मेम' आवबो एकथिं खालामदोंमो ।

अनुस्का सर्माया आरहान सिंहखौ लामायाव दाखोर गारनायनि रायो

New Delhi : बलीउद सावथुन मुलुगनि राफोद फावखुंगुर अक्षय कुमारनि गोदान सावथुन गुड निउज नि गिबि पष्टारा उदां जाबाय । रायखांनो गोनां दि फावखुंगुर अक्षय कुमार बिथाङा गावनि समाजारि बिजोंनि गेजेरजों बे गिबि पष्टारखौ फोसावना होयो । बै पष्टाराव सानै गोर्बो गोनां फावखुंग्रिनि उदैनि गेजेराव फट' खेबनायखौ नुनो मोननाय जादों । बे सावथुनाव फावखुंगुर अक्षय कुमार बिथाङा गुफ अफ दि यार नि टेक खालामदों होन्ना फोसाव बिजोंआव फोरमायजादों । सोलिफु बोसोरनि 27 डिसेम्बर अदेबानि क्रिसमाष्तनि रंजा बाजा जोबथानायाव आबुं सावथुना उदां जासिगोन । मख'जाथावदि सावथुननि सिग्रोगोयै पष्टारखौ समाजारि बिजोंनि गेजेरजों उदां खालामना लिरदोंदि दि Squeezing' in some # GoodNewwz for you this # Christmas season . Stay tuned , the biggest goof - up of the year is coming ! # KareenaKapoorKhan @ diljitdosanjh @ Advani _ Kiara @ karanjohar @ apoorvamehta18 @ ShashankKhaitan @ raj _ a _ mehta @ NotSoSnob @ ZeeStudios _ @ DharmaMovies # CapeOfGoodFilms . बेरा फारसेथिं जाय नैथि पष्टाराव फावखुंगुर ( Megastar ) अक्षय कुमार बिथाङा बलीउद सावथुन मुलुगनि गुबुन सानै राफोद फावखुंग्रि करीना कापुर आरो कियारा आदवानीजों फट' थिखांनायखौ नुनो मोननाय जादों । फावखुंग्रि सानैजों उदै फोनांजाबदों । उदैनि गेजेराव दंमोन‌ अक्षय कुमार आरो दीलजीत दोसान्झ । गोलाव गु बोसोर बारबायनायनि उनाव बै सावथुनाव बलीउद सावथुन मुलुगनि फावखुंगुर अक्षय कुमार आरो फावखुंग्रि करिना कापुर सानैखौ जयैनो नुनो मोनगोन । मख'जाथावदि 2009 माइथायाव कमबख्क इश्क सावथुन ( Movie ) आव नुनो मोननाय जादों । गोलाव गु बोसोर बाबेनलांनायनि उनाव अक्षय आरो करीना कापुरखौ गुड निउज सावथुनाव फाव लानाय नुनो मोननाय जागोन । बिसोर सानैनि अनगायैबो गुबुन सानै फावखुंगुर दीलजीत दोसान्झ आरो फावखुंग्रि ( Actress ) कियारा आदवानीनिखौबो मुहिथाव बिफाव नुनो मोननाय जागोन । धर्मा प्रडाक्टसननि सिंआव दिहुन्नाय जादों । मोनथिनो हानाय खौरांनि बादिब्ला सावथुननि सल'खौ सारोगेसि जाथायनि सोमोन्दै दिहुन्नाय जागोन । मख'जाथावदि सारोगेसि जाथायनि सायाव 2002 माइथायाव फिलहाल मुंनि सावथुनखौ दिहुन्नाय जादोंमोन । बै सावथुनखौ मेधना गुलजार बिथाङा डाइरेकसन खालामदोंमोन ।

फावखुंगुर अक्षय कुमारा 'गुड निउज' सावथुननि पष्टार ससियेल मिडियाआव बेखेवबाय

गुवाहाटी , जुलाइ 2 : सनिबाराव माचकवानि ITA Cultural Complex आव जानाय Sunsilk Mega Miss North East 2018 आव अरुनाचल हादोरसायाव थानाय खारसां जिल्लानि मारियाम लंग्रिआ 16 थि Sunsilk Mega Miss North East 2018 बिमुं मोन्नो हायो । बेनि अनगायैबो नागालैडनि थिसुरिला आरो आसामनि जतिस्मिथा बरुवाया फारियै सेथि आरो नैथि Runners up खौ मोन्नो हायो । बे हाबाफारियाव गासै सा 1000 सो नायगिरिफोर बाहागो लादोंमोन होन्ना फ्रेस बिबुंसाराव बुङो । मारियाम लंग्रिआ अरुनाचलनि Donyi Polo School , Itanagar आव फरायनानै 12 थाखोनि आन्जादखौ बावैसो होदों । बिथांआनो सा 9 बिदा फंबायनि गेजेराव दुयसिन हिन्जावसा । बिफाया बारग Inspector आरो बिमाया NGO दैदेनगिरि । देरहासारनय मारियामा कसिजों बुङोदि " बेयो आंनि सिमां जाफुंनाय , आं जेब्लायबो बै मासिखौ लानो लुबोयो जाय मासियाव थानानै सुबुंफोरखौ समायना जिउ दानायाव बिथोन होनानै हेफाजाब होनो हायो । Mega Entertainment निसिम गोजोन्ना बावहरबाय लोगोसे Judges फोरनिसिम खुलुमनाय बावहरबाय आरो आं बुंसहायै गोजोन्नाय मोनबाय " होन्ना बिथांआ बुङो । मारियाम लंग्रिआ गासै 7.00,000 सोनि अनसुंथाय मोनो आरो नोगोद 1.00,000 रांनि बान्था मोन्नो हायो । बिथांनि मोखांखौ Sunsilk आव सेबखां जानायजों लोगोसे दुबाइसिम थांना फैफिन्नायनि खाबुबो मोनो ।

मारियाम लंग्रिआ Sunsilk Mega Miss North East बिमुं मोन्नो हायो

बलीउदनि सावथुन मुलुगनि राफोद फावखुंगुर अमिताभ बश्शननि स्व' कौन बनेगा करोड़पति ( KBC ) हाबाफारिया जौसे जांख्लायाव गाखोहैदों । टि आर पि ( Television Rating Point ) आवबो साबसिन फिथाय नुनो मोनदों । मेगाष्टार अमिताभ बश्शननि बे स्व'आव गोमोथाव जाथायनिबो मुगा मुगि जादोंमोन नाइगिरिमोना । बृहस्पतिबार खालि आलासि महरै मासियाव जिरायफैयो सासे दैदेनगिरि । जेराव बिथां दैदेनगिरिया नायगिरि राज्यो - राजाजोंनो थगायजायो । बाहागो लाफैनानै दैदेनगिरिनि गोसोखौ 10 रोजा रां आर्जिनिनैनो गोजोन थानो गोनां जायो । रायखांनो गोनां दि बृहस्पतिबार खालि आलासि महरै मासियाव जिरायफैयो सरबजीत सिं मुंनि लखनौनि सासे दैदेनगिरि । बिथांआ गिबि गिबियै साबसिननिख्रुइ हामसिनै बादायदोंमोन । लासैनो राजखान्थियारि बिथिंनि सोंथि सोंनायाव फिननाय हरबाय थादोंमोन । नाथाय सोंथिया एरै बायदिमोन दि फारिलायाव मख'लांनायनि गेजेराव सोर गिबि मन्थ्रिया देरादुन फरायसालियाव फरायाखैमोन । बेनि अपशन महरै दंमोन फारियै मध्यप्रदेश नि गिबि मन्थ्रि कमल नाथ , उरिष्सानि गिबि मन्थ्रि नबीन पाटनायक आरो अन्ध्र प्रदेशनि गिबि मन्थ्रि वाइ एस जगनमहन रेड्डी आरो पान्जाबनि गिबि मन्थ्रि अमरिन्दर सिं । बे सोंथिनि थार फिन्नाया जादों पान्जाबनि कंग्रेसनि गिबि मन्थ्रि अमरिन्दर सिं बिथां । नाथाय सोमोनांथाव खोथाया बेनो दि बे सोंथिनि फिन्नायखौ राजखान्थियारि बादायगिरि सरबजीत सिं बिथाङा मोनथियाखैमोन । सरबजीतआ खावसे खावसे लाइफलाइन सुजुग लादोंमोन । बेनिफ्राइ मोननै अपशन मोन्दोंमोन । बेफोरनि गेजेराव अन्ध्र प्रदेशनि गिबि मन्थ्रि वाइ एस जगनमहन रेड्डी आरो पान्जाबनि गिबि मन्थ्रि अमरिन्दर सिं । थेवब्लाबो सरबजीतआ बुजिनो एबा हमदांनो हास्लाबाखैमोन । बिथांआ आरोबाव गुबुन मोनसे अदियन्स पल लादोंमोन । नाथाय नायगिरिया गोरोन्थि फिन्नाय होदोंमोन । थेवबो राजखान्थियारि बादायगिरि सरबजीतआ फोथायदोंमोन आरो बादायनायनिफ्राय 10 रोजा रां आजावनानैनो बाहिराव ओंखारलांदोंमोन । सरासनस्रायै राजखान्थियारि बादायगिरि सरबजीतआ थार फिन्नाय हरनो हायाब्लाबो जथुम जानाय नायगिरि राज्यो - राजानि गोसोखौ सुग्लायहोनो होनो हादोंमोन ।

लखनौनि सा 11 राजखान्थि बादायगिरिया के बि सि आव फिन हरनायाव फेलें